13 Yanvar 2019 19:59\nHəsən Əliyev: "Tələbənin yaxşı bir sertifikatı, fundamental bilikləri, yüksək qiymətləri, tövsiyə və motivasiya məktubu olmalıdır"\nSon dövrlər gənclər xaricdə təhsil almağa böyük maraq göstərirlər. Xüsusilə də, xaricdə təhsil sərgilərinin ölkəmizdə geniş şəkildə keçirilməsi bu işdə böyük rol oynayır. Amma gənclər üçün bu mövzu ilə bağlı bəzi qaranlıq qalan məqamlar var. Məsələn, "ixtisas seçimini necə etməli", "hansı ölkə daha məqsədəuyğundur", "təqaüdlü təhsil verən ölkələr hansılardır" kimi suallar yaranır. Bu suallara cavab tapmaq üçün xaricdə təhsil üzrə mütəxəssis Həsən Əliyevlə həmsöhbət olduq.\nHəsən Əliyev qeyd edir ki, xaricdə təhsil almaq istəyən tələbə ilk olaraq gedəcəyi ölkənin yaşam tərzini, mədəniyyətini, dilini bilməlidir: "Əslində, dil o qədər də problem deyil. Çünki sonradan həmin dili öyrənəcək, əsas yaşam tərzini öyrənməli, gedəcəyi universitetin təhsil sistemindən xəbərdar olmalıdır. Əgər təqaüdsüz gedirsə, təhsil haqqını bilməlidir. Qeyd edilənlər haqqında təkcə tələbə yox, həm də valideynlər bilgi əldə etməlidirlər. Daha sonra gedəcəyi ölkənin təhsil şərtləri ilə yaxından tanış olmalıdır. Məsələn, bəzi ölkələrdə təhsil sistemi 12 il olduğu üçün Azərbaycandan 11 illik təhsili bitirənləri bakalavra götürmürlər. Gərək bir il də əlavə oxuyub, 12 illik təhsil alsın ki, bakalavra qəbul olunsun. Həmçinin, ixtisas seçimi də önəmli məqamlardan biridir. Təbii ki, xaricdə təhsil almağın üstün cəhətləri çoxdur. Tələbənin dünyagörüşü artır, fərqli ölkələrdə dostlar qazanır, inkişaf edir, ailədən, ölkədən uzaq, tək yaşayaraq özünü formalaşdırır. Ən azından, bir xarici dili mükəmməl öyrənir. Amma yenə də şəxsin özü qərar verməlidir ki, nəyə görə xaricdə təhsil almalıdır".\nHəmsöhbətimizdən təqaüdlə təhsil verən xarici ölkələr və ora qəbul olmağın nə qədər asan, çətin olduğu barədə soruşduq: "Təqaüdlü təhsil təklif edən olduqca çoxdur. Hətta, deyərdim ki, sayı-hesabı yoxdur. Çünki hər universitet müxtəlif təqaüd proqramları ilə çıxış edir. Amma indi xüsusi olaraq dövlət proqramları haqqında danışacağam. Məsələn, xüsusilə azərbaycanlı tələbələr üçün Macarıstanın təqaüd proqramı var, bundan başqa Çin, İtaliya, Polşanın təqaüd proqramları ölkəmizdə geniş yayılıb. Əslində, bunlar tək Azərbaycan üçün yox, inkişaf etməkdə olan ikinci dərəcəli bütün ölkələr üçün nəzərdə tutulub. Asan və ya çətin deyə bir şey yoxdur. Müəyyən göstəricilər var ki, tələbələr ona uyğun olmalıdır. İlk olaraq tələbənin yaxşı bir sertifikatı, fundamental bilikləri, yüksək qiymətləri, tövsiyə və motivasiya məktubu olmalıdır. Motivasiya məktubu burada böyük rol oynayır. Yəni tələbə yaxşı bir motivasiya məktubu yazmalıdır ki, nəyə görə xaricdə təhsil almaq istəyir, nəyə görə bu ölkə ona təqaüd versin? Tələbələr ora müraciət edərkən onların hobbilərinə belə fikir verirlər. Baxmayaraq ki, göstəriciləri aşağı olsa da, onu götürə bilərlər".\nEkspert ixtisaslar üzrə hansı ölkəni seçməyin məsləhətli olduğundan da danışdı: "Tibb üçün ən güclüsü təbii ki, İngiltərə, Almaniya, Amerika kimi inkişaf etmiş ölkələrdir. Amma təəssüf ki, tibb sahəsində bu ölkələrin şərtləri də ağırdır. Hər tələbəni qəbul etmirlər. Texniki fənlər üzrə son zamanlar Çinin təhsili daha güclüdür. Amerika, İngiltərə, İsveçrə, Norveç, Almaniyanın da bu sahədə universitetləri var. Tələbələr bu məqamda seçim edərkən, ilk olaraq ölkənin universitetinə, sonra müəllim, professor heyətinə baxmalıdırlar. Daha sonra karyera imkanları nəzərə alınmalıdır".\nMaraqlıdır, təqaüd proqramı ilə getmədikdə, tələbələr hansı nüanslara fikir verməlidirlər? Müsahibimiz qeyd etdi ki, əslində, tələbə geniş araşdırsa, heç bir problemlə rastlaşa bilməz: "Əsas odur ki, universitetin təhsil haqqını nəzərə alsın. Məsələn, elə universitet var ki, orada təhsil haqqı və kitabxana haqqı ayrı olur. Bu məlumatlar çox vaxt saytlarda yazılmır. Sonra gedəcəyi ölkədə həmin universitetə yaxın kirayə evlər, yataqxanaların qiyməti ilə maraqlanmalıdır və ortalama qiyməti hesablamalıdır. Qiymətləri müqayisə etməlidir ki, bunu qarşılaya bilərmi? Bəzi tələbələr var ki, xaricə gedir və düşündüyündən artıq xərci çıxır. Bir il oxuduqdan sonra həm ailəsinə yük olur və geri qayıdır. Ona görə də ölkənin yaşam cəhətlərini tələbənin özü yaxşı araşdırmalı və yaxud da yaxşı bir konsultantla bunu müzakirə etməlidir".\n15 İyun 12:48 6 909 Günelin ev yalanını canlı yayımda BELƏ İFŞA ETDİ - VİDEO - FOTO\n15 İyun 11:42 6 597 İradə Nigarın əri ilə - FOTO\n15 İyun 14:21 6 273 Bakıda peyda olan bu şəxslər kimlərdir?.. - "Bazarımızı öldürüblər" - FOTO\n15 İyun 12:09 5 435 Dayədən ağlasığmaz əməl - FOTO\n15 İyun 10:52 4 800 2 uşaq anası intihar etdi - Tik Tok-a görə - FOTO\n15 İyun 12:15 4 347 Ailələrin gəldiyi çimərlikdə lüt gəzən kişini döydülər - VİDEO - FOTO\n11 İyun 10:41 50 363 Bakının mərkəzində BİABIRÇILIQ - Oğlan qızı parkda... - VİDEO\n13 İyun 18:42 19 029 Roza sinəsini əli ilə gizlətməyə çalışdı - FOTO


Ailəsi ilə problem yaşayanlar, qorxanlar bu nömrə ilə əlaqə saxlaya bilər - VİDEO | Arb media qrup\nAiləsi ilə problem yaşayanlar, qorxanlar bu nömrə ilə əlaqə saxlaya bilər - VİDEO\n27 2020 15:29\nÖlkəmizdə mövcud pandemiya və karantin səbəbindən insanların psixoloji durumlarını nəzərə alaraq FHN-nin 112 və Təhsil Naziliyinin 146 qaynar xəttlərinin nəzdində psixoloji xidmət mərkəzi yaradıb. FHN bu işə 12 psixoloq cəlb edib və onlar 24 saat ərzində vəətndaşlara pulsuz xidmət göstərirlər.\nFHN-nin 112 qaynar xəttinə gələn bütün zənglər çeşidlənir, sırf psixoloji xidmətlə bağlı zənglər isə digər otaqdakı psixoloqlara ötürülür. Psixoloqlar isə gələn zəngləri daha sakit şəraitdə qəbul edirlər.\nXanım Sofiyeva – FHN-də şöbə rəisi: “Gələn zənglər içərisində evdə qalma ilə bağlı problemlər daha çox üstünlük təşkil edir”.\nKönül Əliyeva – FHN-nin psixoloqu: “İnsanların danışığından artıq bilirik ki, onlar həmin anda nə hisslər keçirirlər. Mövcud vəziyyətə uyğun olaraq, problemə uyğun olaraq həmin vətəndaşlarımıza lazımi, zəruri, ilkin psixoloji yardımı göstəririk”.\nQaynar xəttin psixoloqları bildirir ki, eyni zamanda əvvəldən psixoloji problemləri olan adamlar var ki, karantin müddətində onların vəziyyəti daha da ağırlaşır.\nKəmalə İbişova – FHN-nin psixoloqu: “Əsasən də bu virusla bağlı zənglər olur onlar narahat olurlar bu yoluxanları görürlər və ona görə də bir az özlərini pis hiss edəndə bizə zəng edirlər”.\nPsixoloji xidmət üçün müraciət edən müxtəlif yaşlı insanlar problemləri də yaşlarına uyğun olur.\nMəmmədova Sona – FHN-nin psixoloqu: “Gün ərzində olur ki, 80-90 zəng olur, hərdən isə 30-40. Olur var məktəblilər zəng edirlər, hansılar ki, karantin dövründə evdə qalıblar, darıxırlar məktəbə getmək istədikləri haqqında danışırlar. 65 yaşdan yuxarıları vətəndaşlar küçəyə çıxmaqda çətinlik çəkdikləri üçün bizə zəng edirlər, narahatçılıqlarını bizimlə bölüşürlər”.\nKönül Əliyeva – FHN-nin psixoloqu: “Bəzən ailədaxili münaqişələrlə bağlı zənglərimiz də olur. Karantin dövründə ailə başçıları, analar, atalar evdə qaldığına görə ailədə bəzən problemlər çıxır. Yaxud da valideyn uşaq arasında münaqişələr yaranır. Ona görə də bu haqda da zənglər qəbul edirik”.\nAilədaxili münaqişələrlə bağlı Təhsil Nazirliyinin qaynar xəttinə müraciət edənlər də var.\nAynud Ələsgərova – TN-nin qaynar xəttinin psixoloqu: “Qaynar xətt konkret məktəblilər üçün nəzərədə tutulmayıb, hər yaşdan olan vətəndaşlar müraciət edir”.\nXanım Sofiyeva – FHN-də şöbə rəisi: “Qadınlar uşaqlarını idarə edə bilmədikləri halda bizə müraciə edirlər. Evdə tək qalanlar, qorxu, həyəcan, təşviş keçirənlər də bizə zəng edir”.\nQeyd edək ki, təkcə 6-10 aprel tarixi arası 146-3 "Qaynar xətt" xidmətinə ümumilikdə 250 zəng daxil olub. FHN qaynar xəttinə isə indiyədək psixoloji yardım almaq üçün 531 nəfər zəng edib.


Gülər Əhmədova xəstəxanaya yerləşdirilə bilər\nGülər Əhmədovanın səhhəti normal deyil\nHazırda Gülər xanım Bakı İstintaq Təcridxanasının tibb məntəqəsində həkim nəzarətindədir. Həkimlər hələlik müdafiə etdiyim şəxsin həyatı üçün ciddi təhlükə olmadığını deyirlər. Əgər təcridxana həkimləri vəziyyətə nəzarət edə bilməsələr, ola bilər ki, Gülər xanım xəstəxanaya yerləşdirilsin". Bu barədə Gülər Əhmədovanın vəkili Eldar Qədimov ANS PRESS-ə məlumat verib.\nVəkilin sözlərinə görə, həkimlər müayinədən sonra Gülər Əhmədovaya ağ ciyərin genişlənməsi diaqnozu qoyublar: "Eyni zamanda onun qanında şəkərin miqdarı qalxıb və ürəyi ağrıyır. Beynində problemvari, dalağında da genişlənmə mövcuddur. Bundan başqa, Gülər Əhmədova zob xəstəliyindən də əziyyət çəkir".\nEldar Qədimov onu da bildirib ki, səhhətinin pis olması səbəbindən müstəntiq Gülər Əhmədovanı dindirə bilməyib. "Hazırda Gülər xanım həkim nəzarətindədir. İnşallah səhhəti düzələn kimi, xəbər veriləcək. Müstəntiq mütləq bizimlə əlaqə saxlayacaq. Hələlik isə onun dindirilməsinin dəqiq vaxtı açıqlanmayıb".


Azərbaycan Respublikasının Prezidenti Heydər Əliyev Milli Dirçəliş günü pаytахtdа gəzintiyə çıхmışdır - 17 nоyаbr 2002-ci il\nGəzinti böyük ədibimiz Cəfər Cabbarlının adını daşıyan meydandan başlandı. Burada Bakı sakinləri və şəhərin qonaqları dövlətimizin başçısını səmimiyyətlə, mehribanlıqla salamladılar. Prezident Heydər Əliyev onlarla görüşüb söhbət etdi. Gəncəli qadın ölkəmizin rəhbərinə müraciətlə dedi:\nCənab Prezident, Sizinlə görüşmək olarmı? Mən Gəncədən gəlmişəm...\nHeydər Əliyev: Haradan gəlmisən?\nGəncəli qadın: Gəncədən gəlmişəm. Allah Sizə cansağlığı versin.\nHeydər Əliyev: Gəncə şəhəri indi necədir? Mən gələndən sonra şəhər yaxşılaşıb?\nGəncəli qadın: Bəli, Siz Gəncədən qayıtdıqdan sonra lap dəyişibdir.\nHeydər Əliyev: Onda bir də gəlib baxacağam. Sağ olun, salam söyləyin.\nGəncəli qadın: Qonaq gəlin, şəhərimizə bir də baxın. Allah Sizi başımızın üstündən əskik etməsin. Mən Bakıya Sizi görmək üçün gəlmişdim.\nMeydana toplaşanların hər biri Prezident Heydər Əliyevin əlini sıxmaq, ona dərin hörmət və ehtiramını, sonsuz məhəbbətini bildirmək istəyirdi. Pirallahı qəsəbəsinin sakini olan qadın dövlətimizin başçısını səmimiyyətlə salamlayaraq dedi:\nMən Pirallahıdan gəlmişəm. Allah Sizi bizə çox görməsin.\nHeydər Əliyev: Orada işlər neçədir?\nPirallahı sakini: Yaxşıdır, çox sağ olun.\nHeydər Əliyev: Camaat necədir?\nPirallahı sakini: Yaxşıdır, hamı Sizdən razılıq edir.\nHeydər Əliyev: Yaxşıdır? Hamı razıdır?\nPirallahı sakini: Bəli, razıdır. Allah Sizdən razı olsun.\nPrezident Heydər Əliyevlə görüşənlərdən biri də Masallı rayon sakini oldu. O, dövlətimizin başçısına müraciətlə dedi:\nMən ömrümdə ilk dəfədir Sizinlə rastlaşıram. Yeni Azərbaycan Partiyasının üzvüyəm. Bir oğlum var, səhv iş tutmuşdur, indi həbsxanada yatır. Anası da xəstədir.\nHeydər Əliyev: Nə üçün həbsxanada yatır?\nMasallı sakini: Fərarilik edibdir.\nHeydər Əliyev: Fərarilik edib?\nMasallı sakini: Bəli, səkkiz aydır həbsxanada yatır. Təvəqqe edirəm, onu bağışlayın.\nHeydər Əliyev: Axı cinayət edibdir...\nMasallı sakini: Bilirəm. Amma xahiş edirəm.\nDövlətimizin başçısı daha sonra Cəfər Cabbarlının abidəsini seyr etdi, onun 1982-ci ildə ucaldıldığını xatırlatdı. Prezident Heydər Əliyev metronun «28 May» stansiyasının qarşısına gəldi, burada toplaşanlarla hal-əhval tutdu.\nNecəsiniz? Kefiniz necədir? Rahat yaşayırsınız, sakitlikdir, sabitlikdir, elədirmi?\nŞəhər sakinləri: Çox sağ olun, Allah Sizi salamat eləsin.\nHeydər Əliyev: Bu gün istirahət günüdür, dincəlirsiniz. Görürsünüz, şəhər də necə gözəlləşir. Buralar təmizlənibdir. Gəldim, baxım görüm necədir. İnsanlar burada istirahət edir. Hər şey yaxşıdır, elədirmi? Metropolitendən istifadə edirsiniz, yoxsa yox?\nŞəhər sakinləri: Bəli, istifadə edirik.\nHeydər Əliyev: Hər gün istifadə edirsiniz? Yaxşı işləyirmi?\nŞəhər sakinləri: Yaxşı işləyir. Metroda səliqə-sahman var. Hər şey öz qaydasındadır.\nHeydər Əliyev: Çox yaxşı haldır ki, bizim şəhərin belə metropoliteni var. Mən də metro ilə getmək istəyirəm. Yoxsa prezident həmişə avtomaşınla gəlib-gedir, bir az da metro ilə getsin.\nAğsaqqallardan biri dövlətimizin başçısına müraciətlə dedi:\nYoldaş Əliyev, həmişə xalq, cavan insanlar arasında olasınız.\nHeydər Əliyev: Mən elə cavanların içərisindəyəm.\nYerdən səs: Mənim də familiyam Əliyevdir. Azərbaycanda Əliyevlər, Məmmədovlar çoxluq təşkil edir.\nHeydər Əliyev: Azərbaycanda hamı Əliyevdir, Məmmədovdur. Çünki bizim Məhəmməd Peygəmbərimiz, Həzrət Əlimiz var. Vaxtilə valideynlərimiz bu adlardan istifadə edib, bizə də belə adlar veriblər. Ona görə Azərbaycanda Əliyev də çoxdur, Məmmədov da.\nYerdən səs: Bu gün mən arzuma çatdım. Sizi görmək, söhbətinizi eşitmək mənim üçün çox xoşdur. Başqa heç bir arzum, ehtiyacım yoxdur. Ailəlikcə Sizi sevirik. Siz çox gümrahsınız.\nHeydər Əliyev: Bəs sən necə təsəvvür edirdin? Televiziyada görürdün ki, gümrah deyiləm? Televiziya həmişə bir az səhv edir. Əsl həqiqət buradadır.\nYerdən səs: Cənab Prezident, Masallı camaatı Sizin xətrinizi o qədər istəyir ki, Azərbaycanda daim prezident olmağınızı arzulayır. Mən 20 ilə yaxındır ki, Viləşçayda meliorasiya sahəsində işləyirəm. Biz Sizdən çox razıyıq.\nBurada yaşlı bir qadın dövlətimizin başçısına yaxınlaşaraq dedi:\nMənim bir xahişim var. Oğlum Qarabağ əlilidir, evdə oturub, işi-gücü yoxdur. Gözünü aldığı pensiyaya dikib, mümkünsə, ona kömək edin. Sənə qurban olaram. Allah balalarını, nəvələrini saxlasın, ömrünü uzun etsin.\nHeydər Əliyev: İşi yoxdur... Hacıbala Abutalıbov, sən bunları yaz. Yaxşı, sağ olun.\nSоnrа Аzərbаycаn prеzidеnti bu günlərdə 35 illiyini bаyrаm еtmiş mеtrоpоlitеnin «28 Mаy» stаnsiyаsınа dахil оldu.\nMеtrо işçisi Prеzidеnt Hеydər Əliyеvi sаlаmlаyаrаq dеdi:\nCənаb Prеzidеnt, bizim mеtrоpоlitеnə хоş gəlmisiniz.\nHeydər Əliyev: Nеcəsiniz? Nеcə işləyirsiniz? Mеtrоpоlitеnin yubilеyini də qеyd еtdik.\nMеtrо işçisi: Çох sаğ оlun, Sizə minnətdаrıq.\nSоnrа dövlətimizin bаşçısı qаtаrа əyləşərək «Sаhil» stаnsiyаsınа gəldi.\nАzərbаycаn prеzidеnti stаnsiyаnın çıхışındа sаtışа qоyulmuş dövri mətbuаtlа, kitаblаrlа mаrаqlаndı, rəsmi qəzеtlərin göz qаbаğındа qоyulmаmаsınа, Аzərbаycаn dilində kitаblаrın sоn dərəcə аz оlmаsınа irаdını bildirdi.\nKütləvi infоrmаsiyа vəsitələrinin nümаyəndələri dövlətimizin bаşçısını Milli Dirçəliş günü münаsibətilə təbrik еtdilər. Prеzidеnt Hеydər Əliyеv də оnlаrı təbrik еdərək dеdi ki, Dirçəliş günü Аzərbаycаn хаlqının milli оyаnış günüdür. Оnа görə həmin gün bizim üçün əzizdir.\nBаkı sаkinləri dövlətimizin bаşçısını «Sаhil» stаnsiyаsı qаrşısındа böyük еhtirаmlа sаlаmlаdılаr. Prеzidеnt Hеydər Əliyеv Bülbül və Аzərbаycаn prоspеktlərinin tinində yеrləşən аkаdеmik Zərifə Əliyеvаnın bаrеlyеfi vurulmuş еvin yаnındа аyаq sахlаdı.\nDеdi ki, vахtilə bu еvdə yаşаmışаm, оnа görə də indi burаdаn kеçərkən dаyаndım.\nАzərbаycаn prеzidеnti burаdа pаytахt sаkinləri ilə söhbət zаmаnı оnlаrın qаyğılаrı ilə mаrаqlаndı.\nSеvdа Hüsеynоvа (Bаkı sаkini): Möhtərəm Prеzidеnt, Sizi görməyimə çох şаdаm. Bu хоşbəхtlik hər аdаmа nəsib оlmur. Mən Yеni Аzərbаycаn Pаrtiyаsının üzvüyəm, Sizin yеritdiyiniz siyаsətlə həmişə fəхr еtmişəm.\nSizə dеyiləsi sözüm vаr. «Qlоbаl Türkiyə» müəssisəsi şəхsi mülküm оlаn еvimi sökmüş, məni küçəyə аtmışdır. Öz еvimdən məcburi qаydаdа Yаsаmаl rаyоnundа 1 оtаqlı mənzilə köçürmüşdür. Məni məhkəməyə vеriblər, hüquqlаrımı pоzublаr. Hаcıbаlа müəllimin yаnındа оlmuşаm. Kömək göstərməyə çаlışıb, аmmа bаcаrmаyıb. Çох çаlışdı ki, mənə kömək еtsin.\nHаcıbаlа Аbutаlıbоv (şəhər icrа hаkimiyyətinin bаşçısı): Cənаb Prеzidеnt, bu хаnım 10 dəqiqə bundаn əvvəl mənə mürаciət еtdi. Оnа dеdim ki, sаbаh yох, о biri gün gəlsin, özü də mənimlə rаzılаşdı.\nSеvdа Hüsеynоvа: Mən еvimin yеrində tikilən binаdа ikiоtаqlı mənzil istəmişəm, аyrı hеç nə istəmirəm.\nHeydər Əliyev: Bilirsən, mən bu məsələni həll еdərəm. Nə istəyirsən?\nSеvdа Hüsеynоvа: İkiоtаqlı mənzil istəyirəm. Mənim köhnə mənzilim 61,5 kvаdrаtmеtr idi.\nHeydər Əliyev: Mənzilin hаrаdа оlub?\nSеvdа Hüsеynоvа: Mаliyyə Nаzirliyi ilə üzbəüz.\nHаcıbаlа Аbutаlıbоv: Sənə еlə оrаdа dа ikiоtаqlı mənzil vеrirəm.\nSеvdа Hüsеynоvа: Mən həyаtımdа hеç nə istəməmişəm.\nHeydər Əliyev: Аdın nədir?\nSеvdа Hüsеynоvа: Hüsеynоvа Sеvdа Kərim qızı. «Аzərsənаyеtikinti» Səhmdаr Cəmiyyətində аpаrıcı mühаsib işləyirəm, iki institut bitirmişəm.\nHeydər Əliyev: Hаcıbаlа Аbutаlıbоv, mənzili nə vахt vеrəcəksən?\nHаcıbаlа Аbutаlıbоv: Cənаb Prеzidеnt, sаbаh yох, о biri gün gəlsin, оrdеrini götürsün.\nSеvdа Hüsеynоvа: Çох sаğ оlun, minnətdаrаm.\nSоnrа dövlətimizin bаşçısı Milli Pаrkа gəldi. Dəniz kənаrındа gəzintiyə çıхmış Bаkı sаkinləri Prеzidеnt Hеydər Əliyеvi mеhribаnlıqlа qаşılаdılаr.\nАzərbаycаn prеzidеnti Milli Pаrkdа аpаrılmış yеnidənqurmа işləri ilə mаrаqlаndı, tövsiyələrini bildirdi, yаrımçıq qаlmış işlərin tеzliklə bаşа çаtdırılmаsı hаqqındа tаpşırıqlаr vеrdi.\nDövlətimizin bаşçısı Milli Pаrkdа istirаhət еdən Bаkı sаkinləri ilə hаl-əhvаl tutdu, səmimi söhbət еdərək dеdi ki, hələ bəlkə də hər şеy əlа dеyil, аmmа, ümumiyyətlə, yахşıdır. Hаvа dа yахşıdır. Sаbitlikdir, insаnlаrа dəyən-tохunаn dа yохdur.\nАzərbаycаn Prеzidеnti Hеydər Əliyеv vаlidеynləri ilə birlikdə gəzintiyə çıхmış uşаqlаrlа хаtirə şəkilləri çəkdirdi, şəhər sаkinləri ilə mеhribаncаsınа sаğоllаşdı.\nPrеzidеnt Hеydər Əliyеvin Müstəqil Аzərbаycаnın pаytахtındа, qədim, lаkin həmişəcаvаn, gündən-günə gözəlləşən Bаkıdа növbəti gəzintisi, оnun sаkinləri ilə yаddаqаlаn dаhа bir görüşü bеləcə bаşа çаtdı.


Avtobusa maskasız minən sərnişin sürücü tərəfindən bıçaqlandı - VİDEO | Xəbərlər\n12:50, 23 sentyabr 2020\nTürkiyənin Bursa vilayətində avtobus sürücüsü sərnişini bıçaqlayıb.\nBakuCity.az xəbər verir ki, hadisə Osmangazi rayonunda qeydə alınıb.\nİddiaya görə, anası ilə birlikdə dayanacaqda avtobus gözləyən Savaş D., 17-D saylı marşruta maskasız minmək istəyib. Avtobus sürücüsü İzzət Ç. isə, Savaş B.-ni maska taxması üçün ona xəbərdarlıq edib. Ancaq sürücünün xəbərdarlığına əsəbiləşən Savaş B., maska taxmaqdan imtina edib.\nBundan sonra tərəflər arasında əvvəlcə mübahisə, daha sonra isə əlbəyaxa dava yaşanıb. Bu əsanda İzzət Ç. üzərində gəzdirdiyi bıçaqla, Savaş B.-ni qoluna və kürəyinə zərbələr endirib. Yaralanan Savaş B. avtobusdan enərək dayanacağa yıxılıb.\nDigər sərnişinlərin xəbər verməsi ilə hadisə yerinə polis və təcili tibbi yardım briqadasının əməkdaşları gəlib.\nXəsarət alan Savaş B., təcili tibbi yardım maşını ilə xəstəxanaya çatdırılıb. Sürücü İzzət Ç. isə, polis əməkdaşları tərəfindən həbs edilərək bölməyə aparılıb.\nFaktla bağlı araşdırmalara başlanılıb. (ucnoqta.az)


Azərbaycan Respublikasının xarici işlər naziri: Biz İranla əlaqələri hərtərəfli genişləndirməyə hazırıq - Qafqaz Times\nƏsas səhifə Ölkə\tAzərbaycan Respublikasının xarici işlər naziri: Biz İranla əlaqələri hərtərəfli genişləndirməyə hazırıq\nQafqaztimes xəbər verir ki, şənbə günü Azərbaycan Respublikasının xarici işlər naziri Ceyhun Bayramov və İran İslam Respublikasının xarici işlər naziri Hüseyn Əmir-Abdullahian telefon danışığında ikitərəfli əlaqələri müzakirə ediblər.\nAzərbaycanın xarici işlər naziri ilk öncə iranlı həmkarının səhhəti ilə maraqlanıb və onun tezliklə sağalmasını diləyib.\nƏmir Abdullahian İran İslam Respublikası ilə Azərbaycan Respublikası arasında qardaşlıq və yaxın əlaqələri xatırladaraq qeyd edib ki, son aylarda bəzi anlaşılmazlıqlarla yanaşı, iki ölkə arasında yaxşı münasibətləri sevməyən tərəflər də aktivləşmişdilər ki, iki ölkə rəsmilərinin uzaqgörənliyi ilə biz bunu geridə qoya bildik. İndi iki ölkə ikitərəfli əməkdaşlığın daha da genişləndirilməsi istiqamətində hərəkət edə bilər.\nAzərbaycan Respublikasının Xarici İşlər Naziri də iki ölkə arasında yaranan anlaşılmazlıqlardan başqalarının istifadə etməsinə imkan verilməməsinin lazım olduğunu bildirərək, hər hansı bir anlaşılmazlığın dostluq və qardaşlıq mühitində həll edilməli olduğunu, Bakının əlaqələri genişləndirməyə hazır olduğunu vurğulayıb.\nİkitərəfli ticarət əlaqələri və iki ölkənin Birgə İqtisadi Komissiyasında nümayəndələrin təyin edilməsi də bu telefon danışığında qeyd olunan digər məsələlərdən olmuşdur.\nİran Xarici işlər naziri həmçinin qeyd edib ki, İran İslam Respublikası regional formatları, o cümlədən 3+3 formatını qəti şəkildə dəstəkləyir və regional problemlərin regiondaxili mexanizmlər vasitəsilə həll oluna biləcəyinə inanır.\nCeyhun Bayramov bundan öncə də jurnalistlərə verdiyi açıqlamasında bildirmişdir ki, Azərbaycan İran İslam Respublikası ilə əlaqələrin inkişafında maraqlıdır və iki ölkə arasında çoxlu əməkdaşlıqlar mövcuddur.\nAzərbaycanda görün necə gəlin gətirdilər (Video izlə)\nAzərbaycanda yeni dələduzluq növü ortaya çıxdı – DİQQƏTLİ...


27 Sentyabr 2016 / 16:15 / Baxış sayı: 1186 Goranboy rayon Yeni yol kənd sakini, Azərbaycan Yazıçılar Birliyinin üzvü qəzetinin baş redaktoru Ələsgər Əlioğlu (Təhməzov) prezident İlham Əliyevə müraciət edib. Yazar Goranboyun icra başçısı Nizaməddin Quliyevdən şikayətçidir. Qaynarinfo.Az-ın redaksiyasına daxil olan daxil olan müraciətdə Ələsgər Əlioğlu icra başçısının onun oğluna qarşı təxribat kampaniyası apardığı bildirilir.: “Oğlum Əli Təhməzov 13 ilə yaxındır ki, Goranboy rayon İcra Hakimiyyətində işləyir. 12 müddətində iş fəaliyyəti ilə bağlı dəfələrlə fəxri fərmanlara layiq görülüb. Lakin ötən il İcra Hakimiyyətinin başçısı Nizaməddin Quliyev hansı marağın xatirinəsə müxtəlif bəhanələrlə oğluma qarşı təxribat və böhtan kampaniyasına başladı. Hətta öz müavininin əli ilə onu təhqir də etdirdi”.


Pia.az - Falçının üç gün sonra öləcəksən dediyi yazıçı\nFalçının üç gün sonra öləcəksən dediyi yazıçı\nÜmid Nəccar yazır...\nPİA.AZ yazıçı Ümid Nəccarinin “Falçı” hekayəsini təqdim edir\nKitabı başımın altına yastıq əvəzi qoyub oturacaqda uzandım. Ətrafda ins-cins gözə dəymirdi. Parkda məndən başqa kimsə yox idi ki, ölüm anıma şahidlik etsin. Gözlərim küknarın saralmış budaqlarına ilişib qaldı. Soyuq tər alnımdan axıb gözlərimə dolurdu. Tərimi köynəyimin qolu ilə silmək istədim, amma əlim qalxmadı. Daha öldüyümə tam olaraq inanırdım. Nə kirpik çala, nə də gözlərimi qırpa bilirdim. Həddən artıq dinc bir halım var idi. Los Anclesin beş ulduzlu otelində lüks bir çarpayının üstündə uzanmış kimi dinc idim. Ətrafın səsini, küləyin vıyıltısını duymurdum, havanın sazağını belə hiss etmirdim. Çətin günlər bu oturacağın üstündə bitməkdə idi. Metronun stansiya adlarını da, dolların məzənnəsini da, televiziya xəbərlərini də, ev kirayəsini də unutmuşdum. Artıq düşünə bilmirdim. Axı mən ölmüşdüm\nMən bu halda mütləq evə getməli idim. Otağıma girmək istəyirdim, qapını bağlamaq, işıqları söndürmək və “Makulatura” kitabından anamın iyini almaq...(kulis)


Klas-Yan Huntelar 16-cı oldu\n09:53 17 Fevral 2017\n“Şalke”nin hücumçusu Klas-Yan Huntelar öz göstəricisini bir qədər də yaxşılaşdırıb. Apasport.az saytının məlumatına görə, hollandiyalı forvard avrokuboklarda daha bir dəfə fərqlənib.\nBelə ki, Avropa Liqasının 1/16 final mərhələsində PAOK-la səfər qarşılaşmasında “Şalke”nin 3-cü qoluna imza atan Huntelar avrokuboklarda qollarının sayını 50-yə çatdırıb. 33 yaşlı futbolçu buna 81 matçda nail olub. Huntelar bu qollardan 34-nü Avropa Liqasında, 16-nı isə Çempionlar Liqasında vurub. O, “Şalke”də 31, “Ayaks”da 14, “Herenven”də isə 5 dəfə fərqlənib.\nHollandiya millisinin üzvü avrokuboklarda 50 qol səddinə çatan 16-cı futbolçu olub. Bu baxımdan “Real”ın hücumçusu Kriştianu Ronaldo 98 qolla liderdi. Onu 96 topla “Barselona”nın oyunçusu Lionel Messi izləyir.\nQeyd edək ki, PAOK – “Şalke” görüşü qonaqların 3:0 hesablı qələbəsi ilə nəticələnib.


Şura Musayev (sədr müavini) - Vətən Naminə\nHomeŞura Musayev (sədr müavini)\nŞura Musayev (sədr müavini)\nQarabağ Müharibəsi Əlilləri, Vеtеranları və Şəhid Ailələri İctimai Birliyinin sədrinin müavini:\nMusayev Şura Dursun oğlu, 18 may 1966-cı ildə Gürcüstan Respublikasının Bolnisi rayonunun Saraclı kəndində anadan olmuşdur.\n1973-1983-cü illərdə Bolnisi rayonunun Saraclı kənd orta məktəbində təhsil almışdır.\n1983-1988-ci illərdə Kalininqrad Hərbi Mühəndis kоmandanlıq məktəbində təhsil almışdır.\nMəktəbi bitirdikdə “lеytеnant” hərbi rütbəsi vеrilmiş və хidmətini davam еtdirmək üçün Kiyеv Hərbi Dairəsinə göndərilmişdir.\n1988-ci ildə Çеrnоbıl Atоm stansiyasında baş vеrən qəzanın ləğvinin aradan qaldırılmasında iştirak еtmişdir.\n1992- ci ildən Azərbaycan Оrdusu sıralarında хidmətimi davam еtdirmişdir. Hərbi hissənin qərərgah rəisinin müavini, mühəndis xidməti rəisi, Silahlı Qüvvələrin Baş inspeksiyasında inspektor vəzifələrində çalışmışdır. Еhtiyatda оlan pоlkоvnik-lеytinantdır.\nAzərbaycanın ərazi bütövlüyü uğrunda gеdən döyüşlərdə fəal iştirak еtmişdir.\nII qrup Çеrnоbıl əlili və Qarabağ müharibəsi vеtеranıdır. Pеşəkar hərbiçi kimi хidməti dövründə bir çox medallarla təltif olunub.\nЕvlidir: iki övladı var.\n2014-cü ildə ordu sıralarından ehtiyata buraxıldıqdan sonra Azərbaycan Qarabağ Müharibəsi Əlilləri, Vеtеranları və Şəhid Ailələri ictimai birliyinin sədr müavinidir.


Yay aylarında saçların zədələnməsi - xanimlar ucun qadin xeberleri\nYay aylarında qızmar günəşin şüaları, quru və isti külək, dənizin duzlu suyu saçların strukturunu zədələyir. Belə təsirlərə məruz qalan saçlar cod, cansız və quru olurlar. Buna görə də saçlara yay aylarında xüsusi diqqət vermək lazımdır.\nƏgər bir-neçə gün dənizdə və ya hovuzda çimmisinizsə saçlarınıza mütləq bərpaedici maskalar qoymaq lazımdır. Maska qoymağa vaxtınız olmasa, gicirtkən dəmləməsi ilə saçlarınızı yaxalaya bilərsiniz.\nDüz düşən günəş şüalarının altında başıaçıq dayanmaq olmaz. Saçlar günəşin altında duran zaman parlaqlığını itirdiyinə görə mütləq başa örtük örtmək lazımdır. Günəş şüaları saçların quruluğunu artırır, bu səbəbdən də saçların ucu haçalanır. Quruluğun qarşısını almaq üçün saçların uclarına E vitamini sürtmək lazımdır. E vitamini həftədə 1 dəfə yumazdan əvvəl saçların uclarına vurulur, 20 dəqiqə qaldıqdan sonra isə saçlara çiy yumurta sarısı çəkilir və 15 dəqiqə saxlanlb yuyulur. Günəşdən qorunmaq və saçları qorumaq üçün kosmetik prosedurlardan istifadə etmək lazımdır.\nNormal saçlar üçün aşağıdakı qarışımı 20 dəqiqə saçda saxlamaq lazımdır:\n-1 ədəd yumurta sarısı\n-1 çay qaşığı albalı şirəsi.\nQuru saçlar üçün aşağıdakı qarışımı saçda 20 dəqiqə saxlamaq lazımdır:\n-2 xörək qaşığı sürtkəcdən keçirilmiş gavalı.\n-0,5 çay qaşığı zeytun və ya bitki yağı.\n-1 çay qaşığı limon şirəsi.\nYağlı saçlar üçün:\n-limon şirəsi eyni ölçüdə götürülür, qarışdırılıb saçlara çəkilir və 20 dəqiqə sonra yuyulur.\nXəbərlər Baxılıb: 866 Tarix: 17 iyun 2021\nsonxeber.az donlar 2021 hamiləlik toy gecesi evde manikur nece edilir infarkt elametleri sizanaqlar bakirəliyin pozulması kosmetika medeniyyet haqqda 5-ci sinif


Səlim Müslümov işçilərinə ciddi tapşırıqlar\nSəlim Müslümov işçilərinə ciddi tapşırıqlar verdi\n12:46 12 Mart 2014 Oxunub : 246\nƏmək və əhalinin sosial müdafiəsi naziri Səlim Müslümov Şirvan şəhərində vətəndaşları qəbul edib\nƏmək və Əhalinin Sosial Müdafiəsi Nazirliyinin İctimaiyyətlə əlaqələr şöbəsindən AzVision.az-a verilən məlumata görə, ümumilikdə 50 nəfərdən çox vətəndaşın müraciəti dinlənilib və hər bir müraciət nazirliyin aidiyyatı mütəxəssislərinin iştirakı ilə obyektiv şəkildə araşdırılıb. Əksər müraciətlərdə əksini tapan məsələlər yerindəcə həll olunub. Ayrı-ayrı əlil şəxslərin əlil arabaları ilə təmin edilməsi, bərpa-müalicəsinə ehtiyacı olan imtiyazlı vətəndaşlara nazirliyin bərpa müəssisələrinə göndərişlərin, habelə sanator-kurort yollayışlarının verilməsi barədə tapşırıqlar verilib. İşsiz olduqlarını bildirən şəxslərin məşğulluğunun qısa vaxtda təmin edilməsi, lazım gəldikdə həmin şəxslərin peşə hazırlığı kurslarına cəlb edilməsi üçün yerli məşğulluq orqanlarına aidiyyatı tədbirlər görmələri tapşırılıb. Dövlət hesabına mənzillə və avtomobillə təmin olunmaq üçün müraciət edən imtiyazlı şəxslərə məhz növbəlilik prinsipi əsasında mənzil və avtomobil ala biləcəkləri, növbəyə dayanmaq üçün isə aidiyyatı icra hakimiyyəti orqanına müraciət etməli olduqları bildirilib. Nazir əlavə edib ki, cənab Prezident İlham Əliyevin tapşırığına uyğun olaraq bu il bütün avtomobil növbəsində olan vətəndaşlar avtomobillə təmin olunacaq. Eyni zamanda, bəzi vətəndaşların müraciətlərinə uyğun olaraq, onların yerli tibbi-sosial ekspert komissiyaları tərəfindən əlillik müayinəsinə cəlb olunmaları, ailələrinin ünvanlı yardım almaq hüququnun olub-olmamasının araşdırılması barədə göstərişlər verilib. Müraciətlərin bir qismi isə nazirliyin səlahiyyətlərinə aid olmayan məsələləri əhatə edib və bu tipli müraciətlərlə qəbula gələn vətəndaşlara həm hüquqi, həm də digər mümkün köməkliklərin edilməsi üçün həmin müraciətlərin müvafiq qurumlara çatdırılacağı bildirilib.


Dovşanlar arasında avropa çenpionatı\n6 iyul 2013 01:23\nimtahan başladı.Kimisi fikirləşir, kimisi də dayanmadan nə isə yazırdı. Ancaq iki dəqiqə keçməmişdi ki, tələbələrdən biri cavabı yazdı və imtahan vərəqini müəllimə verib sinifdən çıxdı. Nəticələr elan ediləndə tələbələr arasında 100 bal alan bir tələbə var idi. Oda imtahanı iki dəqiqəyə başa vuran tələbə... Cavab isə çox sadə idi: “Hansı stulun?..”\n7 iyun 2013 19:44\n7 iyun 2013 18:50\n7 iyun 2013 17:12\n7 iyun 2013 16:51\n7 iyun 2013 16:41\nNəticələr elan ediləndə tələbələr arasında 100 bal alan bir tələbə var idi. Oda imtahanı iki dəqiqəyə başa vuran tələbə... Cavab isə çox sadə idi: “Hansı stulun?..”\nallah razi olsun ne deyim\n7 iyun 2013 16:20\nwerlere gore twkk...\nSonuncusu daha maraqliydi twk..\n7 iyun 2013 15:30\n7 iyun 2013 14:28\n7 iyun 2013 13:47


Roza-Namiq qalmaqalı böyüdü: “Tapdalamaq lazımdır...” - Video - XezerInfo.Az\nRoza-Namiq qalmaqalı böyüdü: “Tapdalamaq lazımdır...” - Video\n29.10.2018 11:10 | Baxış sayı: 306\nBakı, 29 oktyabr, XəzərİnfoTV, Maqazin. Müğənni Roza Zərgərli ilə meyxanaçı Namiq Qaraçuxurlu arasında qalmaqal yenidən alovlanıb.\nXəzərİnfoTV Teleqraf.com-a istinadən xəbər verir ki, meyxanaçı “ATV maqazin onlarla”ya bildirib ki, Roza onun sayəsində özünü reklam edir:\nQeyd edək ki, Namiq Qaraçuxurlunun müğənni Roza Zərgərlinin müəllifi olduğu verilişdən imtina etməsi qalmaqala səbəb olub.\nRoza meyxanaçı barədə bu sözləri deyib:\n“Namiq mənə şərt qoydu ki, başqa meyxanaçı varsa, mən gəlməyəcəm. Heç bir kəs kiminsə evinə qonaq gəlirsə, ona şərt qoya bilməz. Öləndən sonra kimsə onun adı ilə reklam tutur, özünü onun davamçısı kimi göstərir, amma elə deyil. Bəlkə mən yaxşı iş gördüm, səhvini başa saldım. Zərgərliyə şərt qoyur. Yuxuda görər onu. Mən şərtlə yaşayan insan deyiləm.


“NİKOL ERMƏNİSTAN İQTİSADIYYATININ DİBİNİ QURDALAYIR” - Rusiya mediası da işğalçı ölkənin çökdüyünü yazır -\n“NİKOL ERMƏNİSTAN İQTİSADIYYATININ DİBİNİ QURDALAYIR” – Rusiya mediası da işğalçı ölkənin çökdüyünü yazır\n31 Oktyabr 2020 31 Oktyabr 2020\nRusiyalı jurnalist: “İqtisadiyyatı çökmüş ölkənin müharibə aparması üçün iki çıxış yolu olur…”\nRusiya mətbuatında Qarabağ müharibəsinin onsuz da bərbad gündə olan Ermənistan iqtisadiyyatını çıxılmaz duruma saldığına dair məqalə və şərhlərə getdikcə daha tez-tez rast gəlinir.\n“Dünyanınsəsi.info” xəbər verir ki, rusiyalı jurnalist İqor Nikiforovun qələmə aldığı və Rusiyanın “NEWS.RU”, “Nezavisimaya Qazeta” və digər media orqanlarında dərc olunan məqaləsində Ermənistan iqtisadiyyatının müflisləşmə ərəfəsində olduğu bildirilir.\n“Paşinyan Ermənistan iqtisadiyyatının dibini qurdalayır” başlıqlı məqalədə qeyd olunur ki, Ermənistan müharibəni davam etdirmək üçün maliyyə mənbələrinə malik deyil və bu mənbələrin axtarışı da heç bir nəticə verə bilməz: “İqtisadiyyatın çökdüyü bir şəraitdə müharibə üçün pul tapmaq problemini adətən iki yolla həll edirlər – əlavə nağd pul çap olunması və xarici borclanma. Heç də əsassız olmayaraq “Sorosçu” hesab edilən Ermənistanın hazırkı hakimiyyəti üçün ikinci variant faktiki olaraq, əlçatmazdır – kreditləri qaytaracaq heç nə yoxdur. Elə birinci variant da yaxşı heç nə vəd etmir. Belə ki, pul emissiyası hiperinflyasiyaya, qiymətlərin sürətlə artmasına və bundan doğan ağır nəticələrə gətirib çıxaracaq.”\nDaha sonra müəllif diqqəti Azərbaycanın məhv etdiyi erməni hərbi texnikasının miqyasına yönəldir: “Sentyabrın 27-dən başlayaraq, Azərbaycan hərbi qüvvələri Qarabağdakı döyüşlərdə Ermənistanın 2 milyard dollarlıq hərbi texnikasını məhv edib və qənimət kimi ələ keçirib. Təkcə bir “S-300” raket-zenit kompleksinin qiyməti təxminən 115 milyon dollardır. İstənilən halda, Ermənistana hətta köhnə hərbi texnikasının “reanimasiyası” üçün böyük vəsait lazımdır. Qarabağdakı müharibənin konfiqurasiyasını nəzərə aldıqda, yeni bərkidilmiş dayaq nöqtələrinin, ştabların, silah ambarlarının təşkili üçün də vəsaitə ehtiyac var. Ancaq bunun üçün pulu haradan tapmaq olar? Bu, böyük sualdır.”\nMəqalədə eləcə də Ermənistanın maliyyə rezervlərinə, xarici borcuna və büdcə kəsirinə aid rəqəmlər təqdim edilərək, işğalçı ölkənin iqtisadiyyatının çöküş ərəfəsində olduğu vurğulanır: “Pandemiya onsuz da Ermənistan iqtisadiyyatını ağır duruma salmışdı. Gəlir vergisi 41.4 faiz, xaricdən köçürmələr isə 15.3 faiz azalmışdı. Təkcə Rusiyadan köçürmələr 28.2 faiz azalıb. Yalnız kredit xəttilə Ermənistan Rusiyadan 2015-ci ildə 200 milyon dollar, 2018-ci ildə isə 100 milyon dollarlıq silah alıb. 2020-ci ildə ölkənin hərbi büdcəsi isə cəmi 634 milyon dollar olub.\nQarabağdakı gərginlik onsuz da xarici köçürmələrin xilas etdiyi erməni iqtisadiyyatında neqativ tendensiyaları daha da gücləndirib. Mütəxəssislər 2020-ci ilin sonuna büdcə kəsirinin 670 milyon dollar olacağını proqnozlaşdırır. Bu, ÜDM-in 5 faizi deməkdir. Hökumət bildirirdi ki, büdcə kəsirini xaricdən borclanma hesabına örtmək mümkündür. Lakin Qarabağ ətrafındakı gərginlik nəzərə alınsa, xarici maliyyə institutlarına güvənmək mənasız görünür. Hələ iyul ayında xarici borc 8 milyard dollara çatmışdı ki, bu da ölkə tarixində rekord göstəricidir. Bunun qarşılığında Ermənistanın valyuta rezervləri cəmi 2.6 milyard dollardır.”\nErmənistanın Rusiya üçün “baş ağrısı”na çevrildiyini bildirən İ.Nikiforov bu ölkənin iqtisadiyyatının hələ müharibədən əvvəl əsas problemlərindən birinin xarici investisiyaların getdikcə azalması olduğunu qeyd edir. Və xüsusi vurğulayır ki, Paşinyanın hakimiyyətə gəlişindən sonra Ermənistana əsas investisiya yatıran ölkə olan Rusiya İrəvanla iqtisadi münasibətlərinə yenidən baxmalı olub: “Misal üçün rusiyalı investorlar Paşinyan hökumətinin ölkədəki “Qazprom” və Rusiya Dəmir Yolları kimi şirkətlərin nümayəndəliklərinə qarşı cinayət işi qaldırmasını nəzərə alaraq, bütün risqləri hesablamalı olurlar. Nəticədə təkcə 2020-ci ilin birinci yarısında Ermənistan iqtisadiyyatının real sektoruna yatırılan xarici investisiyaların həcmi 38.6 faiz azalıb.”\nNəhayət, məqalənin sonunda müəllif bildirir ki, Rusiya Soros xəttini tutan Paşinyan hökumətinə və dövlət olaraq Ermənistana etibarlı tərəfdaş kimi baxa bilməz. Və xüsusi olaraq qeyd edilir ki, bu münaqişədə Rusiyanın Azərbaycanla geniş, inkişaf etmiş siyasi əlaqələrə malik olması və bu əlaqələrin “strateji tərəfdaşlıq” səviyyəsində qiymətləndirildiyi mütləq nəzərə alınmalıdır.\nGöründüyü kimi, Ermənistan iqtisadiyyatının çökdüyünü və Azərbaycanla nəinki uzun, hətta nisbətən orta müddətli savaşa belə tab gətirə bilməyəcəyini artıq Ermənistanın əsas havadarı sayılan Rusiyada da etiraf edirlər. Elə Paşinyanın və ümumilikdə erməni cəmiyyətinin çığır-bağırı, eləcə də işğalçı ölkənin baş nazirinin Vladimir Putinə son yalvarışlarının da əsas səbəblərindən biri budur.\n“CAVABIMIZ SƏRT İDİ, AMMA ONLAR BUNA LAYİQ İDİLƏR!” – İlham Əliyev\n04 İyun 2020 04 İyun 2020 admin


XEYİRXAHLIQ – ƏN YÜKSƏK ƏXLAQİ DƏYƏRDİR - UmayClub\nHomeƏn son xəbərlərXEYİRXAHLIQ – ƏN YÜKSƏK ƏXLAQİ DƏYƏRDİR\n13 noyabr – Ümumdünya Xeyirxahlıq Günüdür (World Kindness Day).\n1988-ci ilin məhz bu günü Avstraliya, Kanada, Yaponiya, Tailand, Sinqapur, Böyük Britaniya və ABŞ-ın nümayəndələrinin iştirakı ilə Tokioda Ümumdünya Xeyirxahlıq Hərəkatının birinci konfransı açılmışdır. Sonralar başqa ölkələr də bu hərəkata qoşulmuşlar. Bu günün rəmzi olan açıq ürək təsvirinin müəllifi Fransa rəssamı Oreldir.\nTədqiqatçıların dediyinə görə, insanın xeyirxah əməllərinin sayı nə qədər çox olarsa, o özünü bir o qədər xoşbəxt və rahat hiss edər. Ətrafdakılara minnətdarlıq, şəfqət və xeyirxah hisslərlə yanaşan insanlar həyata nikbin baxır, həm fiziki, həm də mənəvi cəhətdən sağlam olur, daha ahəngdar həyat yaşayır və daha uzun ömür sürürlər.\nAlimlərin fikrincə, xeyirxah insanlar güclü immunitetə və möhkəm ürəyə sahib olduqları üçün digərlərindən təqribən 9 il çox yaşayırlar, çünki başqalarına xeyirxahlıq edəndə insan orqanizmində limfositlərin səviyyəsi yüksəlir, damarlar genişlənir.\n“Məmnunluq hormonunun” əmələ gəlməsi xeyirxahlığın daha bir “kənar təsiridir”. İnsan başqalarına kömək edəndə onun beynində çoxlu sayda ən təsirli təbii ağrıkəsici olan, sakitləşdirici təsir göstərən, stressi aradan qaldıran və depressiyanı yüngülləşdirən endorfin əmələ gəlir.\nXeyirxah insanlar özlərini tənha hiss etmir, başqalarına kin bəsləmirlər.\nHeç kimə sirr deyil ki, müasir yüksək texnoloji dünyada insani hisslər və mənəvi keyfiyyətlər getdikcə daha çox arxa plana keçir və insanlar arasında xeyirxah addımlara az rast gəlinir – bu həqiqət, təəssüf ki, göz qabağındadır. Halbuki, bu gün ətrafımızda xeyirxah əməlimizlə qəlbən sevindirə biləcək, nikbinlik və xoş ovqat yaşada biləcək kəslər az deyil. Ümumbəşəri bəlaya çevrilmiş koronavirus pandemiyası, əzəl torpaqlarımızın işğaldan azad edilməsinə hədəflənmiş Vətən müharibəsi cəmiyyətin hər bir üzvünü ətrafdakılara, xüsusilə də maddi və mənəvi ehtiyacı olan insanlara xüsusi diqqət və qayğı ilə yanaşmağa, onlara yardım əlini uzatmağa, savab əməl sahibi olmağa sövq edir.\nGəlin unutmayaq ki, ən böyük əxlaqi vəzifə öz qəlbini xeyirxahlığa öyrətməkdən, başqalarına da bunu usanmadan təlqin etməkdən ibarətdir. Xeyirxah iş, xeyirxah əməl insanı mənən ucaldır, onu yaşadığı cəmiyyətin ən ləyaqətli üzvünə çevirir.\nOnu da unutmayaq ki, yalnız xeyirxahlıq edən kəs halal xeyir sahibi olur. Xeyirxahlığımızı əsirgəməyək… Əks halda bədxahlığın əsirinə çevrilərik.\nQardaşıma sonsuz minnətdaram – Sevil Əliyeva\n“Şuşanın azad edilməsi bütün azərbaycanlıların ümummilli bayramıdır”. Bunu\n08 Noy 2020\nŞuşada azan səsi eşidiləcək. Şuşada Azərbaycan bayrağı dal...\n“Şuşanın Azərbaycan tarixində böyük yeri var”. Bunu dövlət\n“Bu gün gərək hər anımız Vətən! – desin!” adlı şei...\nMüsabiqənin keçirilməsində əsas məqsəd uşaq və yeniyetmələri\nErmənistan vətəndaşı təxribat cəhdinə görə Polşadan deporta...\nPolşanın paytaxtı Varşavada azərbaycanlı tələbələrə qarşı təxribat\n04 Noy 2020\nŞəhid bacısından əkiz qardaşına ürək dağlayan sözlər: "Axı, mən bu dünyaya tək gəlməmişdim..."


Hər 1.Dis etinin qanamasindan eziyyet cekenlerin nezerin Şəxsi əşyalar, Gözəllik və sağlamlıq - Bakı, Nəsimi r,metro 28 May 65137 — Birja\nElan № 65137Tarix: 24.08.2016 Baxış sayı:438\nbiriniz yəqin ki, hər gün səhər yuxudan qalxınca və gecə yatmazdan öncə dişlərinizi fırçalayırsız. Lakin istifadə etdiyiniz diş məcunlarının keyfiyyətindən,effektiv təsirindən nə qədər əminsiz? Azərbaycanda 10 ildən artıqdır ki, fəaliyyət göstərən xarici şirkət sizə öz effektiv məhsulunu təklif edir. Şəkillərdə göstərilmiş həmin bu diş məcunlarından istifadə edərək qısa müddətdə ağız boşluğu problemlərindən qurtulacaqsınız. Bu diş məcunu tərkibində hamar sarkandra ekstraktını,yapon jimolostu ekstraktını,vəhşi xrizantema çiçəklərinin ekstraktını,bitki mənşəli qliserini və sorbiti birləşdirir. Bu diş məcunundan istifadə etməklə diş emalı möhkəmlənir, mikroçatlar aradan qalxır,kariesin qarşısı alınır,yerli iltihabı kəsir, nəfəs təravətlənir,damaqların qanaxması dayanır,ağız boşluğu mikroflorası normallaşır,şişin qarşısı alınır. Diş məcunu aşağıdakı göstərişlərdə istifadə olunur. 1.Ağız boşluğu və dişlərin gigiyenası. 2.Stomatit,parodontoz,karies. 3.Damaqların qanaması. 4.Ağızda pis qoxu. 5.Ağız boşluğunun şiş xəstəliklərinin profilakrikası. Gündə 2 dəfə (səhər və axşam) istifadə etmək lazımdır. Həkimə müraciət etmədən,artıq məsrəf sərf etmədən ağız boşluğunuzdakı və dişlərinizdəki problemlərdən qurtulmaq istəyirsizsə bizə müraciət edə bilərsiz.Rayonlara catdirilma var.


12.10.2012 2012-ci ilin yanvar-sentyabr aylarında ölkənin iqtisadi və sosial inkişafının makroiqtisadi göstəriciləri 2012-ci ilin yanvar-sentyabr aylarında ötən ilin müvafiq dövrü ilə müqayisədə Ümumi Daxili Məhsul istehsalı 1.1 faiz, yaxud müqayisəli qiymətlərlə 435.1 milyon manat artaraq 39.8 milyard manata çatmışdır. ÜDM-in 67.2 faizi məhsul istehsalı sahələrində, o cümlədən 51.3 faizi sənayedə, 9.8 faizi inşaat kompleksində, 6.1 faizi kənd təsərrüfatında yaradılmışdır. Xidmət sahələrinin ÜDM-də xüsusi çəkisi 26.6 faiz, o cümlədən nəqliyyatın 4.7 faiz, ticarət və pullu xidmətlərin 8.0 faiz, rabitənin 1.7 faiz, sosial və digər xidmətlərin 12.2 faiz təşkil etmişdir. ÜDM-in 6.2 faizi məhsula və idxala xalis vergilərin payına düşmüşdür. Orta hesabla əhalinin hər nəfərinə düşən ümumi daxili məhsul istehsalı 4340.2 manat (5522.6 ABŞ dolları) olmuşdur. Əlavə dəyər istehsalı qeyri-neft sektorunda 10.3 faiz artmış, neft sektorunda isə 6.9 faiz azalmışdır.\nÜmumi daxili məhsulun tərkibində ən böyük xüsusi çəkiyə malik olan sənaye sahələrində fiziki şəxslərin fəaliyyəti də nəzərə alınmaqla 25.8 milyard manatlıq sənaye məhsulu istehsal edilmiş və əvvəlki ilin müvafiq dövrü ilə müqayisədə 96.5 faiz təşkil etmişdir. Məhsulun 76.4 faizi mədənçıxarma bölməsində, 18.3 faizi emal bölməsində, 4.8 faizi elektrik enerjisi, qaz və buxar istehsalı, bölüşdürülməsi və təchizatı bölməsində, 0.5 faizi su təchizatı, tullantıların təmizlənməsi və emalı bölməsində istehsal olunmuşdur. 2011-ci ilin yanvar-sentyabr ayları ilə müqayisədə məhsul istehsalı mədənçıxarma bölməsində 5.7 faiz azalmış, emal bölməsində 7.9 faiz, elektrik enerjisi, qaz və buxar istehsalı, bölüşdürülməsi və təchizatı bölməsində 8.8 faiz, su təchizatı, tullantıların təmizlənməsi və emalı bölməsində 2.6 faiz artmışdır.\nSənayenin qeyri-neft sektorunda məhsul istehsalı 7.7 faiz artmış, neft sektorunda isə 5.6 faiz azalmışdır.\nMədənçıxarma bölməsinin məhsullarından neft hasilatı 32.8 milyon ton, əmtəəlik qaz 12.8 milyard kub metr, qızıl 1.1 ton, gümüş istehsalı 477 kq təşkil etmişdir.\nEmal sektorunda qida məhsulları istehsalı 3.1 faiz, içki 10.5 faiz, toxuculuq sənayesi məhsulları 2.3 dəfə, geyim 55.9 faiz, poliqrafiya məhsulu 1.9 dəfə, rezin və plastik məmulatlar 2.9 dəfə, tikinti materialları 19.4 faiz, metallurgiya məhsulu 16.6 faiz, hazır metal məmulatları 1.7 dəfə, elektrik avadanlıqları 2.1 dəfə, sair nəqliyyat vasitələri 20.1 faiz, mebel istehsalı 3.1 dəfə, maşın və avadanlıqların quraşdırılması və təmiri isə 26.0 faiz artmışdır.\nDoqquz ay ərzində 15.4 milyard kv.saat, yaxud 10.5 faiz çox elektrik enerjisi istehsal olunmuşdur.\nKənd təsərrüfatı məhsullarının yığımı davam edir. Oktyabrın 1-nə kimi dənli bitkilər səpilmiş sahələrin 99.3 faizinin məhsulu toplanmış və həmin sahələrdən qarğıdalı da daxil olmaqla 2762.5 min ton məhsul götürülmüşdür. Orta hesabla hər hektarın məhsuldarlığı 1.7 sentner artaraq 27.0 sentnerə çatmışdır.\nBu dövrdə tarlalardan 948.1 min ton kartof, 1136.9 min ton tərəvəz, 516.7 min ton meyvə və giləmeyvə, 424.5 min ton bostan məhsulları, 99.3 min ton üzüm, 23.2 min ton pambıq, 550.3 ton yaşıl çay yarpağı, 3.3 min ton tütün, 46.7 min ton şəkər çuğunduru, 19.4 min ton dən üçün günəbaxan toplanmışdır.\nÖtən ilin müvafiq dövrü ilə müqayisədə dənli bitkilərin istehsalı 13.6 faiz, pambıq 35.3 faiz, üzüm 22.2 faiz, çay 21.4 faiz, tütün 15.8 faiz, meyvə və giləmeyvə 10.3 faiz, dən üçün günəbaxan 4.1 faiz, kartof 2.7 faiz, tərəvəz istehsalı 0.7 faiz artmış, bostan məhsulları 10.5 faiz, şəkər çuğunduru istehsalı isə 34.5 faiz azalmışdır. İri buynuzlu mal-qaranın baş sayı 2699.4 min başa, qoyun və keçilərin baş sayı isə 8687.7 min başa çatmış, bu dövrdə 345.0 min ton diri çəkidə ət, 1.3 milyon ton süd, 906.4 milyon ədəd yumurta, 15.9 min ton yun istehsal olmuşdur. 2011-ci ilin yanvar-sentyabr aylarına nisbətən ət istehsalı 3.4 faiz, süd 5.7 faiz, yumurta 19.3 faiz, yun istehsalı 1.2 faiz artmışdır. Beləliklə, əvvəlki illə müqayisədə bitkiçilik məhsulları istehsalı 7.2 faiz, heyvandarlıq məhsulları 5.1 faiz, kənd təsərrüfatının ümumi məhsulu 6.3 faiz artmışdır. Kənd əməkçiləri gələn ilin məhsulu üçün 529.9 min hektar sahənin torpağını şumlamış, 39.1 min hektar sahədə dən üçün payızlıq bitkilər səpmişlər.\nİlin əvvəlindən inşaat kompleksində 9.9 milyard manat məbləğində investisiyadan istifadə edilmişdir. İstifadə edilmiş vəsaitin 60.3 faizi və ya 5.9 milyard manatı bilavasitə tikinti-quraşdırma işlərinin yerinə yetirilməsinə sərf olunmuşdur. 2011-ci ilin yanvar-sentyabr aylarına nisbətən əsas kapitala yönəldilən investisiyanın həcmi 27.4 faiz, bilavasitə tikinti-quraşdırma işlərinə sərf edilən vəsaitin miqdarı isə 27.3 faiz artmışdır. Əsas kapitala yönəldilmiş vəsaitin 79.4 faizini daxili investisiyalar təşkil edərək 32.1 faiz artmışdır. Vəsaitlərin 74 faizi qeyri-neft bölməsinin inkişafına sərf edilmiş və 31.2 faiz artmışdır. Kompleksdə aparılmış inşaat işləri nəticəsində bir sıra istehsal və sosial obyektlər istifadəyə verilmişdir. Doqquz ay ərzində ümumi sahəsi 1.2 milyon kv.metr yaşayış evləri, 24972 şagird yerlik ümumtəhsil məktəbləri, 880 yerlik məktəbəqədər təhsil müəssisəsi, növbədə 831 nəfəri qəbul etmək imkanına malik ambulatoriya-poliklinika müəssisəsi, 140 yerlik klub, Bakı şəhərində Metal konstruksiyalar zavodu, “Baku Crystal Hall” İdman-Konsert Kompleksi, Heydər Əliyev Mərkəzi, “Qafqaz Baku City Hotel and Rezidences”, “JW Marriott Absheron”, “Four Seasons” otelləri, Azərbaycan Diplomatik Akademiyasının yeni Tədris Kompleksi, M.V.Lomonosov adına Moskva Dövlət Universitetinin Bakı filialının yeni Tədris Kompleksi, Tofiq Bəhramov adına Respublika Stadionu yenidənqurmadan sonra, “8 KM” Stadionu, Binə qəsəbəsində stadion, Zirə İdman Kompleksi, “Xəzri” İstirahət və Sağlamlıq Mərkəzi, İstixana Kompleksi, Heydər Əliyev və Ziya Bünyadov prospektlərinin kəsişməsindəki yol qovşağının üçüncü kompleksi, Naxçıvan şəhərində poliklinika və Naxçıvan-Culfa magistral avtomobil yolu, Sumqayıt şəhərində “Azgüntex” zavodu, Sumqayıt Texnologiyalar Parkında ağır maşınqayırma və dəqiq emal mərkəzləri zavodları, Astara rayonunda Olimpiya İdman Kompleksi, Kijəbə-Ojakəran və Kijəbə-Qəcimardə avtomobil yolu, Balakən rayonunda Mazımçay üzərində yeni körpü, Cəlilabad rayonunda Un fabriki nəzdində un dəyirmanı və taxıl anbarı kompleksi, Olimpiya İdman Kompleksi, Gədəbəy rayonunda Gədəbəy-Qızıltorpaq-Qonaqlı avtomobil yolunda yeni körpü, Goranboy rayonunda Şahmat Məktəbi, Qazax rayonunda Konserv zavodu və Şahmat Mərkəzi, Quba rayonunda Qaraçay üzərində körpü, Qusar rayonunda Mərkəzi xəstəxana və Şahmat Mərkəzi, Masallı rayonunda Soyuducu anbar və İstixana kompleksləri, Siyəzən rayonu ərazisində Bakı-Quba yolunda yeni körpü, Şəki rayonunda “Shaki Palace” oteli, Taxıl anbarı və dəyirman kompleksi, Tovuz rayonunda “Ayan Palace” oteli və digər obyektlər istifadəyə verilmişdir.\nCari ildə inşasının davam etdirilməsi məqsədəuyğun sayılan obyektlərdə işlərin aparılması üçün dövlət büdcəsində nəzərdə tutulmuş 5996.1 milyon manat vəsaitin 4293.1 milyon manatından istifadə edilmişdir.\nNəqliyyat müəssisələri və avtomobil nəqliyyatı sahəsində fəaliyyət göstərən fiziki şəxslər tərəfindən yanvar-sentyabr aylarında 157.3 milyon ton, yaxud keçən ilin müvafiq dövrünə nisbətən 3.3 faiz çox yük, 1176.7 milyon nəfər və ya 8.5 faiz çox sərnişin daşınmışdır. Yüklərin 10.6 faizi dəmir yolu nəqliyyatı, 56.0 faizi avtomobil nəqliyyatı, 5.9 faizi dəniz nəqliyyatı, 27.5 faizi boru kəmərləri ilə, sərnişinlərin 87.7 faizi avtomobil, 12.0 faizi metropolitenlə daşınmışdır. Qeyri-neft yüklərinin daşınması 7.7 faiz artmışdır.\nİnformasiya və rabitə müəssisələri əhaliyə, müəssisə və təşkilatlara faktiki qiymətlərlə 1019.3 milyon manat dəyərində və ya əvvəlki ildə olduğundan 16.7 faiz çox rabitə xidməti göstərmişlər. Xidmətlərin 72.3 faizi əhaliyə xidmətlə bağlı olmuş və əldə edilmiş gəlirin 74.8 faizi qeyri-dövlət sektorunun payına düşmüşdür.\n2012-ci ilin yanvar-sentyabr aylarında əvvəlki ilin müvafiq dövrü ilə müqayisədə əhalinin gəlirləri 13.6 faiz artaraq 24.2 milyard manata, hər bir nəfərə düşən gəlirlər isə 12.0 faiz artaraq 2644.7 manata (orta hesabla ayda 293.9 manata) çatmışdır. Gəlirlərin 62.9 faizi son istehlaka, 8.7 faizi vergilərin, sosial sığorta və könüllü üzvlük haqlarının ödənilməsinə, 26.8 faizi isə əmanətlərin və kapitalın artırılmasına sərf edilmişdir.\nCari il sentyabr ayının sonuna olan məlumatlara görə Azərbaycan Respublikası Prezidentinin 2012-ci il 14 mart tarixli 602 nömrəli Fərmanına uyğun olaraq, keçmiş SSRİ Əmanət Bankının əmanətçilərinə fərdi birdəfəlik ödəmələrin verilməsi prosesi çərçivəsində ölkədə 819.8 min əmanətçiyə 349.1 milyon manat ödənilmişdir.\nMuzdla işləyənlərin orta aylıq nominal əmək haqqı yanvar-avqust aylarında əvvəlki ilin müvafiq dövrünə nisbətən 8.6 faiz artaraq 387.5 manata çatmışdır. Bu dövrdə sənayedə çalışanların orta aylıq əmək haqqı 594.0 manat, tikinti kompleksində 561.7 manat, nəqliyyatda 492.0 manat, informasiya və rabitədə isə 618.7 manat təşkil etmişdir. Regionların sosial-iqtisadi inkişafına dair ikinci Dövlət Proqramının icrası ilə əlaqədar 2012-ci ilin 9 ayı ərzində ölkədə 93.6 min yeni, o cümlədən 72.7 min daimi iş yeri açılmışdır. Ötən ilin doqquz ayına nisbətən pərakəndə əmtəə dövriyyəsi 9.0 faiz artaraq 12.4 milyard manata, pullu xidmətlərin həcmi isə 7.7 faiz çoxalaraq 4.0 milyard manata çatmışdır. Realizə olunmuş əmtəələrin 56.0 faizini ərzaq məhsulları, 44.0 faizini isə qeyri-ərzaq malları təşkil etmiş və onların satışı müvafiq olaraq 1.5 faiz və 20.6 faiz artmışdır.\n2012-ci ilin yanvar-sentyabr aylarında elektron ticarət vasitəsilə alıcılara 971.9 min manatlıq qeyri-ərzaq malları və 58.7 min manatlıq ərzaq məhsulları satılmışdır. Dövlət Gömrük Komitəsinin məlumatlarına əsasən 2012-ci ilin yanvar-avqust aylarında xarici ticarət dövriyyəsinin həcmi ötən ilin müvafiq dövrü ilə müqayisədə sabit qiymətlərlə 11.7 faiz azalaraq 21.8 milyard dollar təşkil etmiş, 89.9 faizi və ya 19.6 milyard dolları uzaq xarici dövlətlərlə, 2.2 milyard dolları isə MDB üzvü ölkələri ilə aparılmışdır. Səkkiz ay ərzində ölkəmizdən xarici ölkələrə 15.8 milyard dollar dəyərində müxtəlif məhsullar göndərilmiş, onun 15.1 milyard dolları uzaq xarici dövlətlərə, 718.5 milyon dolları MDB-yə daxil olan ölkələrə ixrac olunmuşdur.\nQeyri-neft məhsullarının ixracı artmaqda davam edərək yanvar-avqust aylarında 1.0 mlrd. dollar olmaqla əvvəllki ilin müvafiq dövrünün səviyyəsini 5.5 faiz üstələmişdir.\nÖlkəmizə idxal olunmuş məhsulların dəyəri 6.0 milyard dollar təşkil etmişdir. Uzaq xarici ölkələrdən gətirilmiş malların həcmi 4.5 milyard dollar, MDB üzvü dövlətlərindən isə 1.5 milyard dollar olmuşdur.\nSəkkiz ay ərzində 9.8 milyard dollarlıq, o cümlədən uzaq xarici ölkələrlə 10.6 milyard dollar məbləğində müsbət, MDB üzvü dövlətləri ilə isə 769.5 milyon dollar məbləğində mənfi saldo yaranmışdır. Xam neftin və təbii qazın ixracı barədə Dövlət Neft Şirkəti və ABƏŞ-dən daxil olmuş məlumatlar nəzərə alınmaqla xarici ticarət dövriyyəsi 29.1 milyard dollar (o cümlədən ixrac 23.1 milyard dollar) təşkil etmiş, 7.9 faiz azalmış və müsbət saldo 17.1 milyard dollar olmuşdur.\nYanvar-avqust aylarında 24.0 milyon dollar məbləğində humanitar və texniki yardım daxil olmuşdur.\nSentyabr ayında avqust ayı ilə müqayisədə istehlak mallarının qiymətləri və xidmət tarifləri 0.6 faiz, o cümlədən ərzaq məhsullarının qiymətləri 1.1 faiz, xidmət tarifləri 0.2 faiz bahalaşmış, qeyri-ərzaq mallarının qiymətləri avqust ayının səviyyəsində qalmışdır. İlin əvvəlindən keçən ilin müvafiq dövrü ilə müqayisədə qiymət və tariflər doqquz ay ərzində 1.5 faiz, o cümlədən ərzaq məhsullarının qiymətləri 1.4 faiz, qeyri-ərzaq mallarının qiymətləri 1.2 faiz, xidmət tarifləri 1.4 faiz bahalaşmışdır.\nMaliyyə Nazirliyinin məlumatlarına əsasən yanvar-avqust aylarında dövlət büdcəsinə 11.0 milyard manat, yaxud 2011-ci ilin müvafiq dövründəkindən 42.0 faiz çox vəsait daxil olmuş, bu vaxt ərzində büdcədən 9.7 milyard manat və ya 2011-ci ilin müvafiq dövrünə nisbətən 29.0 faiz çox vəsait xərclənmiş, 1.3 milyard manat məbləğində və ya ümumi daxili məhsulun 3.6 faizi qədər profisit yaranmışdır. Büdcə xərclərinin 40.7 faizi və ya 4.0 milyard manatı iqtisadiyyatın inkişafına, 12.0 faizi, yaxud 1.2 milyard manatı sosial müdafiə və sosial təminata, 11.8 faizi və ya 1.1 milyard manatı təhsilə və səhiyyəyə yönəldilmişdir. Büdcə xərclərinin 22.5 faizi və ya 2.2 milyard manatı əmək haqqı, pensiya və müavinətlərin ödənilməsinə sərf edilmişdir.\nKredit təşkilatlarının ayırdıqları kredit resurslarının məbləği sentyabr ayının 1-i vəziyyətinə 11.2 milyard manata çatmış və ötən ilin müvafiq dövrünə nisbətən 17.1 faiz artmışdır. Verilmiş kreditlərin 8.1 milyard manatı uzunmüddətli olmuş, 731.7 milyon manatının ödəmə müddəti ötmüşdür.\nƏhalinin banklardakı əmanətlərinin məbləği keçən ilin müvafiq dövrünə nisbətən 21.9 faiz artaraq sentyabr ayının 1-nə 4.5 milyard manata çatmışdır. Milli valyuta ilə qoyulmuş əmanətlərin məbləği 2.6 milyard manat, xarici valyuta ilə qoyulmuş əmanətlərin məbləği isə 1.9 milyard manat olmuşdur.\nSentyabr ayında milli valyutanın 1 ABŞ dollarına orta məzənnəsi 0.79 manat, 1 Avroya 0.97 manat, 100 Rusiya rubluna 2.46 manat, yanvar-avqust aylarında isə müvafiq olaraq 0.79, 1.01 və 2.54 manat təşkil etmişdir.\nÖlkə əhalisinin sayı ilin əvvəlindən 91.7 min nəfər artaraq cari ilin oktyabrın 1-i vəziyyətinə 9326.8 min nəfərə çatmışdır.


Tahir Kərimov Salyandakı villasını neçiyə satır? General Çovdarovın şok mesajı:”Polkovniki Eldar Mahmudov ifadə verməyib – AÇIQLAMA İbrahim Tatlısəs Günelə nişanda nə hədiyyə etdi? “I sinfə başlayanlarla məzunlar arasında 5 Fikrət Fəraməzoğlunun həbs müddəti uzadıldı – Mə Nazir Mirqafar Seyidovun işdən çıxardığı rəisə y Sevindik Hətəmovun “perepiska əməliyyatı&# “Jurnalistlərə imtiyaz vermək çox çətindir” FETÖ-nün ordudakı imamının yerini deyənə 4 milyo Azercell 3 nominasiya üzrə “Stevie” mükafatını R Azərbaycan Rusiyadan 6 hərbi-nəqiyyat helikopteri alıb\n21 Aprel 2016 / 11:05 / Baxış sayı: 1070 Azərbaycan mövcud hərbi-texniki əməkdaşlıq müqavilələri çərçivəsində “Rusiya helikopterləri” holdinqindən 6 hərbi-nəqliyyat “Mi 17B-1” helikopteri alıb. “kommersant.ru” xəbər verir ki, bu barədə “Rusiya helikopterləri” holdinqinin 2015-ci ilin maliyyə göstəriciləri ilə bağlı hesabatında deyilir.\nHesabatda göstərilir ki, İndoneziya, Banqladeş, Peru, İraq, Şri Lanka və Kuba holdingdən modifikasiya olunmuş “Mi-171” helikopterləri satın alıb.\nŞirkət 2015-ci il ərzində 212 helikopter satıb ki, bu say əvvəlki illə müqayisədə 59 ədəd azdır. Lakin valyuta kurslarının kəskin dəyişməsi və ixrac sifarişləri ilə bağlı holding gəlirlərini 50 milyard rubl, xalis gəlirini isə iki dəfə artıra bilib.


İsrailin «Safadi» və Azərbaycanın «Etnoqlobus» mərkəzi arasında əməkdaşlıq memorandumu imzalanıb | Центр Льва Гумилева в Азербайджане\nВторник, Ноябрь 24th, 2015 |\nNoyabrın 24 –də İsrailin «Safadi» Beynəlxalq Diplomatiya və İnformasiya mərkəzinin Qafqaz üzrə nümayəndəliyi və «Etnoqlobus» (ethnoglobus.az) Beynəlxalq onlayn inofrmasiya analitik mərkəzi arasında əməkdaşlıq memorandumu imzalanıb.\nMemorandum İsrail və Azərbaycanda humanitar səpkili tədbirlərin , o cümlədən təcrübə mübadiləsinin aparılması, birgə konfransların, seminarların, mühazirələrin keçirilməsini nəzərdə tutur.\n«Safadi» Beynəlxalq Diplomatiya və İnformasiya mərkəzinin Qafqaz üzrə nümayəndəsi , sülhməramlı səfir Aleks-Şapiro Suliman bildirib ki, əməkdaşlıq çərçivəsində İsrail və Azərbaycan arasında əlaqələrin genişlənməsinə dəstək verəcək tədbirlərin keçirilməsi də öngörülür:\n«Müasir dünyada baş verən aqressiv çağırışlar fonunda Azərbaycan və yəhudi xalqları arasında qarşılıqlı hörmət və etimadın güclənməsinə ehtiyac var. Bu səbəbdən də Azərbaycanın İsraildə, İsrailin Azərbaycanda tanınması üçün mütəmadi tədbirlərin keçirilməsi şərtdir. Bu işdə İsrail və Azərbaycandakı diasporaların da imkanından qaynaqlanmağa, onların fəaliyyətini sinxronlaşdırmağa ehtiyac var», -deyib Şapiro-Suliman.\n«Etnoqlobus» mərkəzinin direktoru, gkspert Gülnara İnanc öz növbəsində bildirib ki,\ntəcrübə mübadiləsinin aparılması siyasi, ictimai və sosial araşdırmaların daha dərin və tutumlu olmasına imkan yaradır.\n«Dövrümüzdə güclü informasiya axını fövqündə saxta və həqiqi məlumatların bir-birindən fərqləndirilməsi çətinləşir. Bu baxımdam ictimai fikrə təsir edəcək hər bir məlumatın analizi onun müxtəlif müstəvilərdən araşdırılmasını tələb edir. Odur ki, bu qəbil əməkdaşlıqlar ictimaiyyətə çatdırılan məlumatların dərinləşdirilməsinə xidmət edəcək. “Etnoqlobus” yarandığı gündən etibarlı mənbə kimi dunya ekspert aləminə çıxdığı üçün bü qəbil əməkdaşlıqlar daha samballı və diqqət çəkən araşdırmalar ortaya qoymağa imkan verəcək”,-deyə Gülnara İnanc bildirib.\nTədbirdə KİV və Qeyri hökumət təşkilatlarının nümayəndələri iştirak edib.


Kənan Novruzov: Rusiya XİN- in regionla bağlı açıqlamaları nəyə hesablanıb? - KAFKASSAM - Kafkasya Stratejik Araştırmalar Merkezi\nKənan Novruzov: Rusiya XİN- in regionla bağlı açıqlamaları nəyə hesablanıb?\nDəstəyə ehtiyacı var\n“Rusiya ən yaxın vaxtda Azərbaycan-Ermənistan sərhədinin delimitasiyası ilə bağlı ikitərəfli komissiyanın ikinci iclasını keçirməyə hazırdır”. Bunu Rusiya Xarici İşlər Nazirliyinin sözçüsü Mariya Zaxarova həftəlik brifinqdə deyib.\n“Biz mayın 24-də Azərbaycan-Ermənistan sərhədinin delimitasiyası ilə bağlı ikitərəfli komissiyanın birinci iclasının keçirilməsini alqışlamışıq. İkinci görüşün Moskvada keçirilməsi razılaşdırılıb. Biz öz tərəfimizdən bu görüşü ən yaxın vaxtda təşkil etməyə hazırıq. Azərbaycan və Ermənistandan olan tərəfdaşlarımızdan görüşün tarixi ilə bağlı təkliflər gözləyirik”, – o vurğulayıb.\nZaxarova, həmçinin söyləyib ki, Rusiya tərəfi Azərbaycan və Ermənistan arasında münasibətlərin normallaşmasında hamıdan çox maraqlıdır. Buna görə də, imkan verə bilmərik ki, ayrı-ayrı kənar oyunçuların siyasiləşmiş addımları regionda sülh və sabitliyin bərpa edilməsinə yönəlmiş səyləri boşa çıxarsın”.\nO vurğulayıb ki, Rusiya üç dövlət liderinin bəyanatında nəzərdə tutulmuş öhdəliklərin və vəzifələrin qeyd-şərtsiz yerinə yetirilməsi üçün əlindən gələni edəcək: “3+3” konsultativ regional platformanın ikinci iclasının keçirilmə vaxtı və yeri razılaşdırılır. Bu məlumatı təşkilatçı dövlətin təqdim etməsini daha düzgün hesab edirik”, – XİN sözçüsü əlavə edib.\nƏvvəllər də dediyimiz kimi, Rusiya Cənubi Qafqaz məsələsində fəallaşıb. Bu, təsadüfi deyil. Birincisi, Kreml Avropa İttifaqının vasitəçiliyindən və Brüsseldə keçirilən üçtərəfli görüşlərin effektivliyindən narahatdır. Moskva regiondakı təsir gücünün azaldığını hiss edir. Ona görə də yenidən “sükan arxasına keçmək” istəyir. Bunun üçün hətta regionda müəyyən inkişafa da razıdır. Bir şərtlə ki, proseslər öz nəzarətində olsun və istədiyi vaxt tormuzlada bilsin. XİN sözçüsünün sərhədin delimitasiyasına dair ikinci görüşə ev sahibliyi etməyə hazır olduğunu bəyan etməsi də bu baxımdan qiymətləndirilməlidir.\nİkinci bir tərəfdən, şimal qonşumuz getdikcə sivil dünyadan təcrid olunur, müttəfiqlərini itirir. Odur ki, heç olmasa, qonşuları ilə münasibətlərini “isti” saxlamağa çalışır.\nÜçüncüsü, indi Rusiyanın qonşularının, xüsusilə artıq nəinki regional, həm də beynəlxalq siyasi aktor olan Azərbaycanın dəstəyinə ehtiyacı var. Ona görə də Moskva Bakının maraqlarının təmin olunmasına çalışır. Yəni səslənən bəyanatlar heç də təsadüfi deyil. Rusiya ikitərəfli sərhəd komissiyasının ikinci iclasına ev sahibliyi etmək üçün tələsir. Bu, Kremlin əsas “kartlarından” biridir. Moskva yaxşı başa düşür ki, ən qısa vaxtda bu görüşə ev sahibliyi etməsə, regiondakı təsir gücü tamamilə azalacaq.\nZaxarovanın “münasibətlərin normallaşmasında hamıdan çox maraqlıyıq” açıqlaması, əlbəttə, səmimi deyil. Doğrudur, indi bu, müəyyən mənada Rusiyanın maraqları çərçivəsində ola bilər. Amma Ukraynadakı vəziyyət Rusiyanın xeyrinə dəyişən kimi, ritorika da dəyişəcək. Biz belə manevrləri əvvəllər də görmüşük. XİN sözçüsü “ayrı – ayrı kənar oyunçular” dedikdə, sözsüz ki, Qərbi nəzərdə tutur. Zaxarovanın fikrinə görə, Qərbin vasitəçiliyi proseslərin dinamik inkişafına mane olur. Əlbəttə, bu da Aİ- yə olan qəzəbin təzahürüdür.\nNazirlik nümayəndəsinin altılıq platforması ilə bağlı səsləndirdiyi bəyanat da bir daha göstərir ki, Rusiya ən azından regiondan təcrid olunmaq istəmir.\nYəqin, bundan sonra da oxşar açıqlamalar veriləcək. Biz hazırkı situasiyadan, o cümlədən Rusiyanın siyasi ehtiyaclarından öz maraqlarımız naminə istifadə etməliyik. Çünki müharibədən sonra hazırkı şəraitdə və imkanlar olmayacaq.\n13 sayısının uğursuzluğundan korkma durumu, ya da Latince verilen adla Triskaidekafobi, uygar ülkelerde bile toplumların…\nİranla İsrail arasında dənizlərdə qeyri-rəsmi müharibə davam edir. İsrail İranı iyulun 30-da onun ticarət gəmisinə…\nRamiya Mamedova: Qazaxstandakı baş verənlər ücüncü dövlətlər tərəfindən Belorusiyanın davamı kimi qiymətləndirilir\nQazaxstanda baş verən hadisərdə qərb izini axtaranlara: Qərbin yeni şuarı “Qocalar qetsin”. Qoca sözünü Belorusiyada…


Dünyanın 7 möcüzəsi - Qoz.Az\nBy admin in Maraqlı məlumatlar, Ölkələr, Tarix\n1-ci möcüzə: Misir ehramları və Sfinks\nDünyanın 7 möcüzəsindən biri daşdan düzəldilmiş bu nəhəng tikililər — Misir fironlarının sərdabələri təqribən 5 min il əvvəl Qədim Misirdə yaradılmışdır. Bu zaman fironların hakimiyyəti hədsiz-hüdudsuz idi, onları allahlara bərabər tuturdular. Möhtəşəm sərdabələr fironların ölümündən sonra da onların hakimiyyətinin əzəmətini xatırlatmalı idi.Ehramlardan ən böyüyü firon Xeopsun hökmü ilə ucaldılmışdır. Onun hündürlüyü 146.6 metr olub, təqribən eramızdan əvvəl 28-ci əsrdə tikilmişdir.\nMisirin qızmar günəşi altında minlərlə qul daş alətlərlə (dəmir ve tunc o dövrde məlum deyildi) nəhəng qayaları sındırırdı. Sonra onlar bu qaya parçalarını kəndirlərlə dartıb tikinti yerinə aparırdılar. Ehramlar ucaldıqca onları daha yuxarı qaldırmaq lazim gəlirdi. Adları tarixdə qalmiş ehram inshaatçıları aclıqdan ve dözülməz zəhmətden məhv olurdular.\nFiron Xefrenin ehramı ondan 2 metr alçaqdır. Bu fironu dağ boyda serdabə qane etməmiş və o, serdabənin yanına bütöv qayadan yonulmuş daş «keşikçi» qoymağı əmr etmişdir. «Keşikçi» insan başlı ve aslan bədənlidir. O, Sfinks adlanir.\nTəbii ki,belə hallar insanda çox suallar doğurur,yəni o zamanlarda tunc alətlər,buldozerlər ve ona benzer qurğular olmadığı halda bəs misirlilər bu piramidaları necə tikiblər? Bəzi arxeoloq ve araşdırmaçıların sözlərinə görə misirlilər qeyri-adi güclərdən istifadə ediblər.Bəzi fərziyyələrə görə, guya, misirlilər sehrli iksir düzəldib və bu iksirləri içib.İksir onlara insanda ola bilməyəcəyi dərəcədə güc verib və beləcə onlar bu piramidaları tikiblər.Bəzi fərziyyələrə görə isə, sehrlərdən istifadə edib bir daşı yerindən oynada biliblər və beləcə o piramidaları tikiblər.Bəzi ferziyyelere görə isə, guya, misirlilər göydən qeyri-adi qüvvələrlə bir başa təmasda olublar ve bu göydə yaşayan qeyri-adi qüvvələr misirlilərə piramidanı tikməkdə kömək ediblər.Arxeoloqların araşdırmalarına görə Misirdə tikilən əsas böyük və yanbayan duran 3 piramida məhz göydəki Sirius ulduzunun duruşu istiqamətində tikilib.Arxeoloqlar bu piramidaların içərisinə girəndə isə, piramidanın içində bir otağa daxil olublar və bu otaqda isə göyə baxmaq üçün bir deşik varmış. Arxeoloqlar bu deşikden göyə baxanda sadəcə Sirius ulduzunu görüblər.Təsəvvür eləyin ki,bir otağa girmisiniz və başınızın üstündə tavanda bir deşik var və o deşikdən də göyə baxmaq olur, amma o deşikdən-olduğunuz yerdən baxanda sadəcə göydə Sirius ulduzunu görürsünüz..Misirlilər bu deşiyi sadəcə Sirius ulduzuna baxmaq üçün düzəldiblər.\n2-ci möcüzə Semiramidanın asma bağları\nDünyanın ikinci «möcüzəsi» — Semiramidanın asma bağları — Qədim Şərqin böyük və zəngin şəhəri olan Babildə yerləşmişdi. Efsanəyə görə, bu bağlar Assuriya məlikəsi Semiramidanın əmri ilə yaradılmışdı. Əslində isə, bu bağlar eramızdan əvvəl 7-ci əsrdə padşah Navuxodonosorun əmri ilə salınmışdı. Bu padşah öz sarayını yerdən altı mərtəbəli ev hündürlüyündə qaldırılmış süni meydan tikilmişdi. Bu meydan 6 cərgə pilləvari terras (səki) qalxırdı. Kərpicdən tikilən sıra tağlar üzərində qurulmuş bu terraslardan hər birinin üstünə torpaq tökülmüş və burada bağ salınmışdı. Pilləvari bağları əmələ gətirən bu terraslar yuxarıdakı sarayla birlikdə nəhəng bir dağa bənzəyirdi.Yüzlərlə qul gecə-gündüz dəri tuluqlar asılmış nəhəng çarxları fırladaraq, Fərat çayından asma bağlara su qaldırırdı.\n3-cü möcüzə Artemidanın Efes şəhərindəki məbədi\nQədim yunan ilahəsi Artemidanın Asiyanın Efes şəhərindəki məbədi dünyanın üçüncü «möcüzəsi» sayılırdı. Bu məbəd təxminən 120 ilə tikilmiş və eramızdan əvvəl təqribən 550-ci ildə hazır olmuşdu. Məbəd özünün gözel naxışları və qiymətli əşyaları ilə məşhur idi. Eramızdan əvvəl 356-cı ildə Herostrat adlı bir nəfər şöhrətlənmək istəyərək, məbədi yandırmışdı. Bundan sonra Herostratın adı mənasiz barbarlıq rəmzi olmuşdur.\n4-cü möcüzə Olimpiyadakı məbəddə Zevsin heykəli\nYunanıstanın cənubunda, Olimpiya oyunlarının vətəni olan Olimpiyadakı məbəddə qədim yunanların baş allahı Zevsin heykəli vardı. Böyük heykəltaraş Fidi tərəfindən təxminən 2500 il bundan qabaq, eramızdan əvvəl 5-ci əsrdə yaradılmış bu heykəl dördüncü «möcüzə» idi. Qızıldan, fil sümüyündən ve qarağacdan düzəldilib qiymətli daş-qaşlarla bəzədilmiş 14 metrlik nəhəng heykəl Zevsi taxtda oturmuş vəziyyetdə təsvir edirdi. Onun başında qızıldan düzəldilən zeytun budaqlarından hörülmüş çələng (bu, zəhmli allahın sülhsevər olmasına işarə idi) vardı. Zevsin başı,qolları,sinəsi fil sümüyündən yonulmuşdu.Saqqalı qızıldan idi. Fidi Zevsə nəcib insan görkəmi vermişdi. Zevsin saqqalı haşiələnmiş, sifəti təkcə ciddilik yox, həm də xeyirxahlıq təsiri bağışlayırdı.\n5-ci möcüzə Halikarnasda Mavsolun məqbərəsi\nBeşinci «möcüzə» Asiyada Kariya padşahlığının paytaxtı Halikarnasda (Türkiyənin indiki Bodrum şəhəri) olmuşdur. Bu, Kariya padşahı Mavsol üçün onun dul arvadı Artemisiyanın eramızdan əvvəl 4-cü əsrin ortalarında tikdirdiyi əzəmətli məqbərə idi.Məqbərənin birinci yarusu ağ mərmərdən relyef zolağı əhatə edirdi, ikinci yarus yaraşıqlı mərmər sütunlardan, üçüncü yarus isə ehram şəkilli mərmər damdan ibarət idi. İkinci Mavsol və Artemisiyanın mərmər heykəlləri olan dörd atlı araba Halikarnas məqbərəsini tamamlayırdı (Mavsolun ve Artemisiyanın heykəlleri məqbərənin digər bəzək şeyləri Londondakı Britaniya muzeyində saxlanılır. Mavsolun adından «mavzoley» sözü yaranmışdı.\n6-cı möcüzə Rodos nəhəngi\nEramızdan əvvəl 3-cü əsrdə sərkərdə Demetri Rodos adasına hücum edir. Lakin Demetri azadlıqsevər rodosluları məğlub edə bilmir. Adanın uğurlu müdafiəsi şərəfinə rodoslular adada dunyanın ən böyük heykəlini qoymağa qərara alırlar.Heykəltaraş Xarosun yaratdığı və «Rodos nəhəngi» adlanan bu heykəl altıncı «möcüzə» idi. Dənizdə şəhər darvazaları arasındakı bazar meydanında qoyulmuş 36 metrlik tunc heykəlde gənc oğlan təsvir olunmuşdu. Onun möhkəm ayaqları azacıq aralanmış, sağ əli gözlərinin üstuüə qaldırılmışdı. Başında günəş şüalarının rəmzi olan tac vardır. Bu, günəş allahı Heliosun təsviri idi. Ada sakinləri onu öz himayəçisi sayırdılar.\n7-ci möcüzə İsgəndəriyyədəki mayak\nEramızdan əvvəl təqribən 280-ci ildə Nil çayının mənsəbindəki Faros adasında (İsgəndəriyyə şəhərinin kənarında) memar Knidli Sostrat qədim Yunanıstanın ən böyük mayakını tikmişdi. Dünyanın yeddinci «möcüzəsi» sayılan bu qüllənin hündürlüyü 120 metrdir. Onun zirvəsindəki daş köşkdə gəmilərə yol göstərən tonqal yanırdı.\nBu yaxınlarda internetdə 100 milyondan çox adamın iştirak etdiyi Müasir dünyanın «yeddi möcüzəsi» də seçilib:\nBöyük Çin Səddi,\nHindistanda Tac Mahal mavzoleyi,\nİordaniyada qədim Petra şəhəri,\nRio-de-Janeyro (Braziliya) üzərində ucalan İsa heykəli\ninklər məxsus abidələr – Maçu-Pikçu (Peru)\nmayya hindu sivilizasiya abidəsi — Çiçen-İtsa (Meksika).\nMəsləhət gördüyümüz kitab:\nElçin Ələkbərzadənin «Dünyanın 7 möcüzəsi və 33 mözüzə insan» kitabında dünyanın 7 möcüzəsi: Misir piramidaları, Zevsin Olimpdəki heykəli, Semiramidanın asma bağları, İskəndəriyyə mayakı, Qalikarnas mavzoleyi, Rodosda geliosun 36 metrlik bürünc heykəli və Efesli Artemidanın məbədi haqqında təfərrüatı ilə məlumat verilmişdir. Bundan əlavə qeyri-adi, möcüzəvi qabiliyyətlərinə görə adları tarixə düşmüş 33 möcüzə insan haqqında müfəssəl informasiya yer almışdır.\n7 möcüzə, dünyanın 7 təbiət möcüzəsi, dünyanın yeddi möcüzəsi, maraqlı faktlar, Möcüzələr\nEk Tarih : Birinci Haçlı Seferi – Bölüm I (Harp Tarihi kanalı) tarihi en kolay anlatımı\nGözlərinizi haramlara yumun ki, möcüzələri görsün\nGöz – şeytanın\nKəşf edilməyi gözləyən12 film\nİtlər qoxu ilə xəstəlikləri tapacaq\nBölmə: Maraqlı məlumatlar, Sağlamlıq, Tarix\nDünyanın yaşayan ən\n21-ci əsrin 100 möhtəşəm filmi\nƏslində biz nəyi\n4 min il yaşı olan qara bibərin 12 faydası — Çox ağrıları kəsir\nQara istiot 4 min\nNicholas Sparks-dan ən təsirli 9 film\nQoz qabıqlarını atmayın. Onların bilmədiyiniz faydaları\nBölmə: Asude vaxt, Kişi Dünyası, Maraqlı məlumatlar, Məhşurlar, Şou Biznes, Tarix\nDram dolu qısa filmlər


“Gənclərin yad dini təsirlərdən qorunması və vətənpərvər ruhda tərbiyə olunması” mövzusunda tədbir təşkil olunub\nPress-relizlər / 24.11.2017 / 18:06\nNoyabrın 24-də Dini Qurumlarla İş üzrə Dövlət Komitəsinin (DQİDK) və Xəzər Rayon İcra Hakimiyyətinin birgə təşkilatçılığı ilə Xəzər rayonu Mərdəkan qəsəbəsi S.Rüstəm adına Xarici Dillər Təmayüllü Gimnaziyada “İslam Həmrəyliyi” ili çərçivəsində növbəti tədbir keçirilib.\n“Gənclərin yad dini təsirlərdən qorunması və vətənpərvər ruhda tərbiyə olunması” mövzusunda keçirilən tədbirdə DQİDK-nın Bakı şəhəri üzrə şöbəsinin əməkdaşları Pərvin Nuriyeva və Hatəm Gülməmmədov, Xəzər Rayon İcra Hakimiyyəti başçısı Aparatının İctimai-siyasi və humanitar məsələlər şöbəsi müdirinin müavini-dini qurumlarla işin təşkilatçısı Rövşən Quliyev, gimnaziyanın direktoru Ənvər Mustafayev, direktorun müavini Sevinc Mustafayeva, gimnaziyanın pedaqoji kollektivi, müəllim heyəti və şagirdlər iştirak ediblər.\nTədbiri giriş sözü ilə açan gimnaziyanın direktor müavini S.Mustafayeva keçirilən bu kimi tədbirlərin əhəmiyyətini vurğulayaraq gənclərimizi dini ekstremizm və xurafatın zərərli təsirlərindən qorumaq, onları Vətənə, dövlətə bağlı vətəndaş kimi formalaşdırmaq üçün uğurlu maarifləndirmə işi aparıldığını bildirib.\nDaha sonra çıxış edən DQİDK-nın Bakı şəhəri üzrə şöbəsinin əməkdaşı H.Gülməmmədov radikal dini qrupların və qeyri-ənənəvi dini cərəyanların zərərli təbliğatının qarşısının alınması, onlara qarşı mübarizə aparılması və dini maarifçilik işinin təşkili istiqamətində görülən işlər barədə məlumat verib.\nDQİDK-nın Bakı şəhəri üzrə şöbəsinin əməkdaşı P.Nuriyeva qeyd edib ki, milli-mənəvi dəyərlərimizin təbliği radikalizmlə mübarizədə önəmli amillərdən biridir. Vətəni sevmək, onu qorumaq üçün gənclərimiz milli-mənəvi dəyərlər ruhunda formalaşmalıdırlar.\nGimnaziyanın direktoru Ə.Mustafayev dinimizə və dövlətçiliyimizə yad olan ideyaların yayılmasının qarşısının alınmasında məqsədyönlü maarifləndirmə işinin aparılması, yetişməkdə olan gənc nəslə milli-mənəvi dəyərlərimizin və vətənpərvərlik ruhunun düzgün şəkildə aşılanmasının vacibliyini qeyd edib.


Parlamentdə “erotika” söhbəti - MINVAL.INFO\nAzərbaycanda zərərli informasiyaları dərsliklər yayır. Bunu saytlarda, qəzetlərdə yazılan məqalələr, ekspertlər deyir.\nOxu.Az xəbər verir ki, bu barədə deputat Aqil Abbas “Uşaqların zərərli informasiyadan qorunması haqqında” qanun layihəsinin ikinci oxunuşda müzakirəsi zamanı deyib.\nMillət vəkili dərsliklərdə şagirdlərin yaşına uyğun olmayan materialların yer aldığını deyib:\n“Məmmədhüseyn Təhmasib Sovet dövründə uydurma nağıllar öyrətdi uşaqlara. İndi də bu cür materiallar yer alır. Bizim redaksiyaya dünən bir valideyn gəlmişdi. İkinci sinif dərsliyində uşaqlara sual verilir ki, “Qarabağın qayıdacağına inanırsınızmı?” Uşaq “yox” cavabı verib, atası da onu vurub.\nÜçüncü sinif dərsliyində erotika var, dərsliklərdə ləhcə var. Bəzi dərsliklər televizordan çox zərər verir. Bu dərslikləri hazırlayanlar məsuliyyət daşımalıdır. VII sinifdən sonra məktəblərdə heç kim yoxdur, hamı repetitor yanına gedir. Bu barədə danışmalıyıq. Sonra deyirsiniz ki, rus sektoruna niyə uşaqlar qoyulur? Çünki burada belə şey yoxdur”.\nTarix: 2018/10/16 14:38


Azərbaycanda dəhşətli hadisə: özünü maşının altına atdı - Azinforum.az İnformasiya Portalı\nAna səhifə / Kriminal / Azərbaycanda dəhşətli hadisə: özünü maşının altına atdı\nYevlax rayonunda dəhşətli intihar hadisəsi baş verib.\nLent.az xəbər verir ki, Bakı-Qazax magistralının 321-ci kilometrliyində, Yevlax rayonu ərazisində 60-65 yaşlı kişi özünü hərəkətdə olan “Toyota” markalı, 99 FV 660 dövlət nömrə nişanlı avtomobilin altına atıb. O, hadisə yerində vəfat edib.\nİlkin araşdırmalar zamanı ölən şəxsin 1952-ci il təvəllüdlü Hüseynov Tofiq Abdulhüseyn oğlu olduğu müəyyən edilib. “Toyota”nın sürücüsü bildirib ki, həmin şəxs qəfil yola çıxıb və sürətlə hərəkətdə olan avtomobili qəzadan yayındıra bilməyib.\nÖncəki Bakıda türkiyəli iş adamına məxsus zavod partladı – ölən və yaralananlar var\nNövbəti Səhiyyə Nazirliyi Xırdalanda doğuş vaxtı baş vermiş ölüm faktı barədə


« Öncəki 1 … 48 49 50 51 Sonrakı »\nDabbət-ül Ərz kompyuterə işarə edir (doğrusunu Allah bilir)\nİbni Abbas (r.ə)-dan: “Üzü insan üzünə bənzər, dimdiyi tüklü …” (Qiyamət əlamətləri, Mədinəli Allame Məhəmməd İbn Rəsul Al-Huseyni Əl Bərzənci, Pambıq nəşriyyat, səh. 276)\nÜzü insan üzünə bənzər: Üzü insan üzünə bənzər ifadəsiylə Dabbənin insana oxşar xüsusiyyətlərə sahib olacağına işarə edilir. İndiki vaxtda kompyuterlər də eynilə insan kimi kameralar vasitəsiylə görməkdə, qəbuledici sistemləriylə eşitməkdə və birbaşa danışmaqdadır.\nDimdiyi tüklüdür: Bu hədisdə bildirilən “dimdiyi tüklüdür” ifadəsi, kompyuterlərin batareya yığması üçün istifadə edilən və incə tellərdən ibarət elektrik kabelinə işarə edə bilər. Heyvanların dimdiyi plastik kimidir, sanki bir kiristal maddəni xatırladar. İncə kabelləri olan plastik batareya, hədisdə göstərilən bənzətməyə işarə edə bilər.\nHüzeyfə (r.ə)-dan: “… Heç kim ona çatmayacaq, qaçan da qurtulmayacaq.” (Qiyamət əlamətləri, Mədinəli Allame Məhəmməd İbn Rəsul Al-Huseyni Əl Bərzənci, Pambıq nəşriyyat, səh. 276)\nİndiki vaxtda məlumat mesajında, kompyuterin sürətinə çata bilmək mümkün olmamışdır və Dabbənin çıxdığı dövrdə, Quranı və müsəlmanların təbliğini dinləmək istəməyənlər belə, kompyuterlər evlərinə qədər girdiyindən, Allahın Uca qüdrətini və Quran əxlaqını mütləq öyrənmək məcburiyyətində qalacaqlar, qaça bilməyəcəklər.\nƏbu Hureyrə (r.ə)-dan: “Dabbət-ül Ərzdə hər cür rəng mövcuddur …” (Qiyamət əlamətləri, Mədinəli Allame Məhəmməd İbn… ardı... →\nTaha surəsi, 114-115-ci ayələri. (Müsəlmanın yaddaşı çox güclü olmalıdır)\nAdnan Oktarın Kaçkar TV – dəki canlı reportajı (29 dekabr, 2010-cu il)\nAdnan Oktar: Şeytandan Allaha sığınaram. Allah, Taha surəsi, 114-cü ayədə belə buyurur: “Haqq Hökmdar olan Allah ucadır! Onun ayələrinin vəhyi sənə tamamlanmayınca Quranı oxumağa tələsmə və: “Ey Rəbbim! Elmimi artır!” – de“ Müsəlmanlar da elmlərinin artması üçün Allaha: “Ey Rəbbim! Elmimi artır!”- deyə belə dua etməlidirlər. Biz də Cənabı Allaha belə dua edirik: “Ey Rəbbim! Elmimi artır!” “Quranı oxumağa tələsmə“-deyir Allah. Deməli, Quranı düşünərək, fikirləşərək, yavaş-yavaş və anlayaraq oxumaq lazımdır. 115-ci ayədə isə Allah deyir: “Bundan əvvəl Adəmlə də əhd bağlamışdıq. Lakin o, əhdi unutdu və Biz onda əzm (qərarlılıq) görmədik“. Allah, Adəm (ə.s.)-da iki şeyə diqqət çəkir. Birinci, verdiyi sözü unutması, ikincisi isə əzm (qərarlılıq) göstərməməsidir. “Əzm görmədik”- deyir Allah. Müsəlmanın yaddaşı çox güclü olmalı, diqqəti çox iti olmalı, bir də qərarlı olmalıdır. Dini yaymaqda, Türk-İslam Birliyini istəməkdə, Allahı sevməkdə, Allah qorxusunda, Qurana xidmətdə qərarlı olmalı, heç bir şəkildə diqqəti dağılmamalıdır, inşaAllah.\nHz. Mehdi (ə.s)-ın camaatı az olacaq\nHz. Mehdiyə, aralarında qadınların da olduğu 314 nəfər beyət edəcək və hər zalım onun qarşısında məğlub olacaq. Zamanı o qədər ədalətli olacaq ki, qəbirdəki ölülər dirilərə qibtə edəcək. Bu vəziyyət 7 il davam etdikdən sonra yerin altı yerin üstündən xeyirli olacaq.\n(Əl-kavlul muhatasar fi əlamət-əl mehdiyy-il muntazar, Hədis nömrə 27)\nAdnan Oktar: Demək ki, Mehdi (ə.s)-ın tələbələri içində qadınlar da olacaq. Peyğəmbərimiz (s.ə.v) söyləyir: “Aralarında qadınların da olduğu 314 nəfərdirlər.” İndi bu bir nifrət və ya hirs olmadan camaatın belə az olması mümkün olarmı? Ən az camaatın belə yüz min, iki yüz min, minlərlə, on minlərlə tərəfdarı olur. Demək ki, Hz. Mehdi (ə.s)-a qarşı həddən artıq bir hirs, bir reaksiya olacaq. Dəccal insanların gözündə onu tam fərqli göstərməyə çalışacaq. Dinsiz, mürtəd kimi göstərəcək. Hətta, Peyğəmbərimiz (s.ə.v) deyir ki; “Şəhərdəki böyük alimləri, o dövrün xurafatçıları (haqq dəlili inkar edənlər) xalqa açıqlamalar edəcək ki, “bu mürtəddir, dinsizdir, bizim dinimizi dəyişdirməyə çalışır, fitnəçidir, diqqətli olun və ondan uzaq durun” -deyə xalqı xəbərdar edəcək” . İmam Rəbbani Məktubatında bu hədisi uzun-uzun ifadə edir.\nPeyğəmbərimiz (s.ə.v) deyir ki, “Hər zalım onun qarşısında məğlub olacaq.” Zalımların, dəccal tərəfdarlarının… ardı... →\nAllah qiyaməti hz. Mehdi (ə.s.)-a görə dayandırır\nHədisdə, ‘Dünyadan bir gün belə qalsa, Allahu Təala o günü uzadıb mənim əhli-beytimdən birini (hz. Mehdi (ə.s.)-ı), dünyaya hakim etmək üçün göndərəcək.’ buyrulmuşdur. (Əl-kavlul muhatasar fi əlamət-el mehdiyy-il muntazar, hədis nömrə 37)\nADNAN OKTAR: Rəsulullah (s.ə.v.) fərman etdi, “Dünyadan bir gün belə qalsa, qiyamət qopmağa bir gün belə qalsa, Allahu Təala qiyaməti dayandırıb, o günü uzadıb mənim əhli beytimdən Məhəmməd Mehdi (ə.s.)-ı dünyaya hakim etmək üçün göndərəcək” buyurmuşdur. Allah, Mehdi (ə.s.) üçün qiyaməti dayandırır. Qiyamətin təxirə salınmasına vəsilə olan bir insana insanlar düşmən olur, qəbul edənlərsə 313 nəfərdir. Həbs edilir, əziyyət edilir, təhqir görür, 313 adam qalır. Başqa tələbəsi yoxdur. Amma, qiyamət də onun səbəbiylə dayandırılır. Dünyanın ondan daha xəbəri yoxdur. Allah dünyanı onun hörmətinə davam etdirir, dünyanın ondan xəbəri olmadığı kimi birdə düşmənçilik edirlər.\nHz. Mehdinin elmi mübarizəsi\nÖtən ay Hörmətli Adnan Oktarın izah etdiyi mövzulardan birini, Hz. Mehdi (ə.s.)-ın üstün əxlaqını və fiziki xüsusiyyətlərini yayımlamışdıq. Bu ay isə, Hz. Mehdi (ə.s.)-ın elmi mübarizəsinin və mübarizə mühitinin xırdalıqlarını hörmətli Adnan Oktarın dəyərli izahlarından topladığımız məlumatlarla yayımlayırıq.\nHz. Mehdi (ə.s.)-ın elmi mübarizəsi\nHz. Mehdi (ə.s.)-ın əbcəd elmini bilməsi\nDaşköprülüzadə Əhməd Əfəndi “Mevzuatul – Ulum” adlı əsərində (11/246) Hz. Mehdi (ə.s.)-ın cifr (Hərfləri ədədlə qiymətləndirərək gələcəkdən xəbər vermək.) elminə vəqf olacağını qeyd etmişdi.\n“Bəziləri dedilər ki, bu kitabı kamal-i vüqüf axır zamanda hurucu muntazar hz. Mehdi (ə.s.)-ın hurucuna həbs olunmuşdur ki, onlar cifr (əbcəd) elminə vəqf və sirlərinə arif olarlar. Kitab-ı ənbiyada illər öncədən bu elm gəlib çatmışdır. (Mehdilik və İmamıya, İbrahim Süleymanoğlu, səh. 252)\n“Qurandakı əbcədləri biləcəyini bir şərhindəki izahda görürük. Mehdi (ə.s.) Quranın sirlərini, Qurandakı hərf kimi ifadə edilən əbcəd elmini biləcək. Yəni axır zamanda hadisələrə əsaslanaraq bu elmi insanlara göstərəcək, izah edəcək inşAllah.”\nHz. Mehdi (ə.s.) Nur tələbəsi olmayacaq\nBədiüzzaman- “Hz. Mehdi (ə.s.) Nur tələbəsi olmayacaq” deyir. Bunu Sunqur qardaş da demişdir. Qılınc Əli Paşa Məscidində mən, Sunqur qardaş, bizim uşaqlar hər kəs oturmuşdular. Biz o vaxtlar sarıqla namaz qılırdıq. Hər kəsin başında sarıq olurdu və bel xəttindən kürəyimizin… ardı... →


Ermənilərin qorxulu kabusu: təkbaşına hücum... | Reaksiya\nErmənilərin qorxulu kabusu: təkbaşına hücum...\n07.02.2019 12:54\tSosreaksiya\nMübariz İbrahimov 1988-ci il fevralın 7-də Biləsuvar rayonunun Əliabad kəndində anadan olub. 1994-2005-ci illərdə M.Piriyev adına Əliabad kənd orta məktəbində təhsil alıb.\n2005-ci ildə həqiqi hərbi xidmətə çağrılıb. Əsgəri xidmətini Daxili Qoşunların N saylı hərbi hissəsinin Xüsusi Təyinatlı Bölüyündə keçirib. Həqiqi hərbi xidmətini 2007-ci ildə çavuş rütbəsində başa vurub. Bir müddət mülki işlərdə işlədikdən sonra 2009-cu ilin avqust ayında yenidən gizir rütbəsində hərbi xidmətdə çalışmağa başlayıb. Az sonra öz arzusu ilə cəbhə bölgəsindəki hərbi hissələrdən birinə göndərilib.\nTəsdiq edilməmiş versiyalara görə, 19 iyun 2010-cu il tarixində gecə saat 23:30 radələrində gizir Mübariz İbrahimov təkbaşına iki ordu arasındakı bir kilometrlik minalanmış sahəni keçib. Ermənistan silahlı qüvvələrinin çox sayda əsgər və zabitini gözlənilməz birinci həmlədə məhv edib. Sonra isə düşmənin öz silahlarından özünə qarşı istifadə edərək 5 saat onlarla təkbətək döyüşüb. Düşməni ağır itkilərə məruz qoyub, onların zəif cinahlarını üzə çıxarıb. Azərbaycan döyüşçüsü səhər saatlarında qeyri-bərabər döyüşdə qəhrəmancasına şəhid olub.\nŞəhid Mübariz İbrahimovun ailəsinə son məktubu isə onun düşünərək, əvvəlcədən planlı şəkildə düşmənə qarşı savaşa yollandığını təsdiqləyir:\n"Canım atam və anam. Məndən sarı darıxmayın. İnşallah, cənnətdə görüşəcəyik. Mənim üçün bol-bol dua edin. Vətənin dar günündə artıq ürəyim dözmür. Allaha xatir bunu etməliyəm. Ən azından ürəyim sərinlik tapar. Şəhid olanadək bu şərəfsizlərin üzərinə gedəcəyəm. Şəhid olsam - ağlamayın. Əksinə, sevinin ki, o mərtəbəyə yüksəldim. Allaha ibadətlərinizi dəqiq yerinə yetirin. Çoxlu sədəqə verin. Seyid nəvəsi olaraq bunu etməliyəm. Allah böyükdür. Vətən sağ olsun. Oğlunuz Mübariz. Haqqınızı halal edin".\nMübariz İbrahimovun nəşi 2010-cu il 6 noyabrda ölkə rəhbərinin xüsusi iradəsi ilə düşməndən alınıb və dəfn edilib. Ölümündən sonra Ali Baş Komandan İlham Əliyev Mübariz İbrahimova “Milli Qəhrəman” adı verib.\nTovuzdan son xəbər: Dondar Quşçu bombalanır\nTovuz istiqamətində vəziyyət yenidən gərginləşdi - Rəsmi - VİDEO\nAzərbaycanın daha iki rayonuna yeni prokuror təyin edilib


21:27 12 İyul 2018\n''Gəncədə baş verən hadislər Azərbaycanın inkişafını istəməyən siyasi qüvvələr tərəfindən törədilib və həmin qüvvələr din pərdəsi altında gizlənməyə çalışırlar'. Bunu "XəzərXəbər"ə müsahibəsində millət vəkili Elman Nəsirov deyib. O, bu qüvvələrin Azərbaycanda yaxın şərqdəkinə bənzər oyunlar oynamaq istədiyini amma buna nail ola bilməyəcəklərini bildirib.\nMilli.Az xezerxeber.az-a istinadən bildirir ki, Elman Nəsirov bildirib ki, ölkəmizdə gərginlik yaratmaq istəyən qüvvələr bu yolla hakimiyyəti ələ keçirib , Azərbaycanı xurafat dövlətinə çevirmək istəyir. Çünki ölkəmizin qazandığı uğurlar bir çox siyasi dairlərin maraqlarına ziddir.\nXəbərin orijinal ünvanı: https://news.milli.az/politics/667536.html\nGəncədəki hadislərin məqsədi ölkədə xaos yaratmaqdır VİDEO


"AZADLIQDAN MƏHRUMETMƏ YERLƏRİNİN MÜŞAHİDƏSİ" İCTİMAİ BİRLİYİ Dünyanın ən lüks həbsxanasında məhkumların saxlanılması üçün yer çatışmazlığı yaşanır – "AZADLIQDAN MƏHRUMETMƏ YERLƏRİNİN MÜŞAHİDƏSİ" İCTİMAİ BİRLİYİ\nDünyanın ən lüks həbsxanasında məhkumların saxlanılması üçün yer çatışmazlığı yaşanır\nNorveç həbsxanaları dünyanın ən lüks həbsxanalarıdır. Ölkənin ən yeni yüksək təhlükəsizliklə təmin olunmuş, Halden həbsxnası, 2010-cu ildə açılıb və kameralar pəncərələr, özəl vanna otağı, televiziya ilə təchiz edilmişdir. Oslo ətrafında Bastoy adasındakı A tipli aşağı təhlükəsizlik tədbirli (yüngül rejimli) həbsxana, sauna və tennis kortu təklif edir; məhkumlar küçə paltarları geyinir və orada yaşadıqları, işlədikləri və yemək yedikləri kotteclərin daxmaların və binaların arasında sərbəst gəzişirlər.\nBu il hökumət həbsxanaların abadlaşdırılması və təkmilləşdirilməsi üçün 690 milyon dollar sərmayə yatırmağı planlaşdırır. Məqsəd, 3600 məhbusun rehabilitasiyası və onlara normal həyat şəraitini təqdim etməkdir ki bu da Norveçi dünyada ən aşağı residivizm göstəricilərinə malik olan ölkələrdən biri etməkdədir.\nİndi 1300 məhkum üçün həbsxanada yer çatmır və onlar cəzalarını çəkmək üçün kameraların boşalmasını gözləyirlər. “Onlar məhkəmədə məhkum edilmişlər və bizdə onlar üçün həbsxanada yer yoxdur, belə ki, onlar öz evlərində yaşayaraq və küçələrdə gəzərək gözləməyə davam edirlər, biz də onlar kimi gözləyirik” bunları Norveç Ədliyyə Nazirliyində dövlət katibi olan Vidar Breyn-Karlsen bildirib. O, əlavə edir ki, “Bizə bunu qəbul etmək çox çətindir.”\nMəhkumları indi Hollandiyaya göndərmək nəzərdə tutulmuşdur. Orada hökumət elan etmişdir ki, kifayət qədər məhbus olmadığı üçün 19 həbsxananın bağlanması nəzərdə tutulmuşdur. Sentyabrda edilən bu təklif əsasında, bir neçə yüz məhbus Holland həbsxanalarına köçürüləcək və orada onların bütün işlərinə Norveç məmurları nəzarət edəcəklər. Bunu da Breyn-Karlsen deyir. 2011-ci ildə 77 adamı qətl edən Anders Behrinq Breyvik kimi xüsusi təhlükəli məhbuslar isə Norveçdə qalacaqlar. Əgər plan təsdiqlənərsə bunun icrasına gələn il başlanıla bilər.\nMəhbusların köçürülməsi məsələsi ABŞ-da adi haldır. Orada federal məhkumlar tez-tez ölkə daxilində başqa həbsxanalara köçürülürlər. 4 ştat öz məhbuslarını xidmət etmək üçün başqa ştatlara göndərir. Grassroots Leadership adlı həbsxana islahatı təşkilatının son olaraq payız hesabatına görə, azı 10500 məhbus, məhkum olunduqları ştatdan başqa bir ştatdakı həbsxanaya köçürülmüşdür. Məsələn, Havay adaları və Vermont ştatları özlərindən çox uzaq olan Arizonaya məhbus göndərirlər və orada onlar Corrections Corporation of America adlı təşkilatın ixtiyarında olan özəl xüsusi həbsxanalarda saxlanılırlar.\nMədəni və dil fərqlərinin mövcud olduğu Avropada məhkumların bir ölkədən başqasına göndərilməsi çox nadirdir. “Siz həbsxanaları sadəcə cəza çəkmə və saxlanılma yeri olaraq görürsünüz . Bu ağlabatan ola bilər, lakin BMT sənədləri onların eyni zamanda islah müəssisələri olduğunu açıq şəkildə bəyan edir.” :- bunu Londondakı Beynəlxalq Həbsxana Tədqiqatları Mərkəzinin müdürü Frank Warburton deyir. “Belə ki, ABŞ təcrübəsinin Norveçdə tətbiqi təhlükəli ola bilər.”\n2009-cu ildə başladılan bir proqram əsasında 550 belçikalı məhbus artıq Hollandiya həbsxanalrına yerləşdirilmişlər. Hollandiya Ədliyyə Nazirliyi hesabatına görə, Belçika hər il onlara 52 milyon dollar pul xərcləyir. Holand parlamenti hər hansı bir köçürülmə olmadan əvvəl, Norveçlə təxirəsalınmaz bir razılıq əldə etməlidir. “Əgər Hollandiya işi bu şəkildə davam etdirə bilsə, biz bu planı dəstəkləyirik” Gerard Schouw, liberal D66 partiyasından olan məclis üzvü belə deyir.\nMəsələn 2 ölkə razılığa gələ bilmədiklərinə görə Norveçdən İsveçə məhbus göndərmək mümkün olmamışdı. Iki ölkə hərəkət imkan qanunları dəyişdirmək ki, ikitərəfli müqavilə barədə razılığa bilmədi, çünki İsveç Norveçin əlavə məhbus göndərmək üçün tədbir bu il uğursuz oldu. Norveçin İşçi Partiyası, ən böyük müxalifət təşkilatı kimi müvəqqəti həlli kimi hökumətin təklifinə dəstək ola biləcəklərinin siqnallarını verdi. “Çox vacibdir ki, Norveç daha çox həbsxana tiksin” Kari Henriksen, parlament ədalət komissiyası üzvü olan İşçi Partiya təmsilçisi belə deyir.\n“Azadlıqdan Məhrumetmə Yerlərinin Müşahidəsi” İctimai Birliyinin mətbuat xidməti